2.pielikums
Detalizēta HP VINPI rādītāju analīze
Horizontālā principa “Vienlīdzība, iekļaušana, nediskriminācija un pamattiesību ievērošana” (HP VINPI) rādītāji ir definēti HP vadlīniju 4.pielikumā.[footnoteRef:1] HP rādītāju analīzes mērķis ir novērtēt horizontālā principa integrāciju ES fondu projektos, analizējot HP rādītāju piemērošanu, sasniegtās vērtības, interpretācijas iespējas un ieguldījumu vienlīdzīgu iespēju, iekļaušanas, nediskriminācijas un piekļūstamības veicināšanā. Analīze aptver ESF+, ERAF, Kohēzijas fonda un Taisnīgas pārkārtošanās fonda projektos izmantotos HP rādītājus. [1:  https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027] 

Tā kā lielākā daļa HP rādītāju ir kvantitatīvi, to izvērtējums papildināts ar kvalitatīvu projektu satura analīzi, identificējot galvenās tendences, labo praksi, metodiskos ierobežojumus un rādītāju sistēmas pilnveides iespējas.
Pielikums strukturēts trīs daļās:
1. HP rādītāju analīze ESF+ projektos;
2. HP rādītāju analīze ERAF, KF un TPF projektos;
3. Atziņas un priekšlikumi HP rādītāju sistēmas pilnveidošanai.
1. [bookmark: _Hlk240542367]Horizontālā principa rādītāju analīze ESF+ projektos 
(n = 218 projekti, rādītāji VINPI_01–VINPI_09)
ESF+ projektos horizontālā principa īstenošana tiek uzraudzīta ar 13 rādītājiem (VINPI_01–VINPI_09), kas aptver dzimumu līdztiesības, nediskriminācijas, sociālās iekļaušanas, piekļūstamības un citu vienlīdzīgu iespēju aspektu integrēšanu projektu īstenošanā.  
	VINPI_01
	Konsultatīva rakstura pasākumu ar ekspertiem nediskriminācijas jomā, tostarp par  tiesiskajiem un praktiskajiem aspektiem, skaits

	VINPI_02.1
	Pasākumu un izstrādāto materiālu,  kuru saturā integrēti nediskriminācijas jautājumi,  tostarp par tiesiskajiem un praktiskajiem aspektiem, skaits

	VINPI_02.2.
	Pasākumu, kuros  nodrošināta vides un satura piekļūstamība personām ar dažāda veida funkcionēšanas ierobežojumiem, skaits

	VINPI_03
	Personu, kuras ir piedalījušās pasākumos, kuru saturā ir integrēti nediskriminācijas jautājumi, tostarp par  tiesiskajiem un praktiskajiem aspektiem, skaits  

	VINPI_04
	Specifisku atbalstu saņēmušo sociālās atstumtības un diskriminācijas riskam pakļauto personu skaits

	VINPI_05
	Vispārējās izglītības iestādēs integrēto izglītojamo ar speciālām vajadzībām skaits

	VINPI_06.1
	Personu ar invaliditāti skaits atbalsta saņēmēju vidū 

	VINPI_06.2
	Personu vecumā virs 50 gadiem skaits atbalsta saņēmēju vidū

	VINPI_06.3
	Sieviešu skaits atbalsta saņēmēju vidū 

	VINPI_06.4
	Etnisko minoritāšu pārstāvju skaits atbalsta saņēmēju vidū 

	VINPI_07
	Bērnu uzraudzības pakalpojumu saņēmušo projekta darbību dalībnieku skaits

	VINPI_08
	Specifiskus atbalsta pakalpojumus integrācijai izglītības un darba vidē saņēmušo personu ar invaliditāti un funkcionēšanas ierobežojumiem skaits  

	VINPI_09
	Digitālo materiālu, kuros ir veikta informācijas pielāgošana personām ar dažādiem funkcionēšanas ierobežojumiem, skaits


1. attēls. ESF+ projektu skaits, kuros noteikti horizontālā principa rādītāji VINPI_01–VINPI_09 (n = 218 projekti)
[image: ]
1.attēlā detalizēti analizēti deviņi ESF+ horizontālā principa rādītāji (VINPI_01–VINPI_09), sniedzot aprakstu par rādītāja būtību, novērtējot to izmantošanu 218 projektos. Analizētas rādītāja sasniegtās vērtības, rādītāja dzimumu, invaliditātes, attiecināmos gadījumos arī vecuma un etniskās piederības dimensijas, kā arī identificējot rādītāju interpretācijas un uzskaites ierobežojumus. Analīze balstīta uz projektu dokumentāciju un projektu ietvaros īstenoto HP specifisko darbību izvērtējumu, īpašu uzmanību pievēršot rādītāju faktiskajam saturam, sasniegto rezultātu reprezentativitātei un spējai raksturot Programmas ieguldījumu horizontālā principa “Vienlīdzība, iekļaušana, nediskriminācija un pamattiesību ievērošana” īstenošanā.
1.tabula. ESF+ projektu horizontālā principa rādītāju (VINPI_01–VINPI_09) analītiskais izvērtējums
	VINPI_01 “Konsultatīva rakstura pasākumu ar ekspertiem nediskriminācijas jomā, tostarp par  tiesiskajiem un praktiskajiem aspektiem, skaits”

	1. Rādītāja būtība
	Mērīt profesionālu atbalstu, kas palīdz mazināt diskriminācijas riskus, nodrošina vienlīdzīgu piekļuvi pakalpojumiem un stiprina horizontālā principa īstenošanu projektos.


	2. Rādītāja izmantošana un sasniegtā vērtība

	Rādītājs noteikts: 60 projektos (28% no 218 ESF+ projektiem, SAMP[footnoteRef:2]). [2:  1.1.1.3; 1.1.1.5; 1.3.1.2; 2.1.3.1; 2.2.3.3; 4.1.2.3; 4.1.2.4; 4.2.1.3; 4.2.2.1; 4.2.3.3; 4.2.3.4; 4.3.3.2; 4.3.3.3; 4.3.3.4; 4.3.3.5; 4.3.3.6; 4.3.4.1; 4.3.4.2; 4.3.4.3; 4.3.4.4; 4.3.4.7; 4.3.4.8; 4.3.4.9; 4.3.5.1; 4.3.5.2; 4.3.5.3; 4.3.5.4; 4.3.6.1; 4.3.6.2; 4.3.6.3; 4.3.6.4; 4.3.6.5; 4.3.6.7; 4.3.6.9; 5.1.1.2; 5.1.1.5; 4.4.1.1


] 

Sasniegtā vērtība: 13 187 konsultācijas/pasākumi.
Metodiska piezīme: lielāko daļu rezultāta nodrošina viens projekts — 4.3.4.8/1/23/I/001 “Sociālo darbinieku un sociālo mentoru atbalsts patvēruma meklētājiem un starptautiskās aizsardzības saņēmējiem”, kam sasniegtā vērtība ir 12 857, t.i., gandrīz visi rādītāja dati. Tas norāda uz būtisku nevienmērību rādītāja izmantošanā.


	3. Rādītāja rezultātu interpretācijas riski

	· Nevienmērīgs pielietojums – rādītāja rezultāti galvenokārt balstās vienā projektā, kas apgrūtina kopējās situācijas interpretāciju.
· Atšķirīga ekspertu konsultāciju uzskaite – daži projekti uzskaita individuālās konsultācijas klientiem (piemēram, sociālā darbinieka konsultācijas), citi – kā nediskriminācijas jomas ekspertu metodisku atbalstu projekta personālam.


	4. Projektu piemēri, kas veido rādītāja sasniegumu

	· “Sociālo darbinieku un sociālo mentoru konsultācijas patvēruma meklētājiem un starptautiskās aizsardzības saņēmējiem” (4.3.4.8/1/23/I/001)  (12 857 konsultācijas). Šajā projektā visas sociālo darbinieku sniegtās konsultācijas mērķa grupai uzskatītas par nediskriminācijas ekspertu konsultācijām, jo sociālo darbinieku profesionālā darbība balstās uz cilvēktiesību, vienlīdzīgas attieksmes, sociālā taisnīguma un nediskriminācijas principiem. 
· “Atbalsta pasākumi diskriminācijas riskam pakļautajām personām vienlīdzīgu iespēju un tiesību realizēšanai dažādās jomās” (4.3.4.2/1/24/A/012) (184 konsultācijas). Mērķa grupas pārstāvjiem tika nodrošinātas jurista konsultācijas, kuru ietvaros tika sniegts cilvēkam nepieciešamais individuālais atbalsts, lai nodrošinātu konkrēto personu nediskrimināciju un vienlīdzīgu iespēju veicināšanu un konkrētā cilvēka tiesību īstenošanu dzīves jomās, kurās cilvēks ir saskāries ar diskrimināciju un savu tiesību ierobežošanu.
· “Ar multifunkcionālām bērza tāss ekstraktvielu daļiņām stabilizētu, inovatīvu ķermeņa skaistumkopšanas produktu un unikālas kosmētikas izejvielas izstrāde” (1.1.1.3/1/24/A/094). Projektā paredzēts īstenot dzimumu līdztiesības ekspertu konsultatīvu pasākumu semināra vai lekcijas veidā. Konsultācijai tiks piesaistīti nevalstisko organizāciju eksperti, kas specializējas nediskriminācijas un līdztiesības jautājumos, sniedzot ieteikumus projekta izvērtēšanā no dzimumu perspektīvas. Šie pasākumi veicinās dalībnieku izpratni par dzimumu līdztiesību, sekmēs iekļaujošu projekta vidi un nodrošinās rādītāja VINPI_01 sasniegšanu.


	5. Dzimumu dimensijas analīze

	· Lielāko daļu rādītāja vērtības veido sociālo darbinieku un sociālo mentoru konsultācijas patvēruma meklētājiem un starptautiskās aizsardzības saņēmējiem. Lai gan šāds atbalsts var mazināt arī ar dzimumu saistītas diskriminācijas riskus, pieejamie dati neļauj novērtēt ietekmi uz sievietēm un vīriešiem atsevišķi.
· Tieša saikne ar dzimumu dimensiju ir atsevišķos projektos, kuros paredzētas dzimumu līdztiesības ekspertu konsultācijas projektos, vai projektos, kuros konsultāciju saņēmēji  (mērķa grupa) ir sievietes. 

	6. Invaliditātes dimensijas analīze

	Rādītājs neuzkrāj informāciju par konsultāciju saņēmēju invaliditātes statusu vai konsultāciju saturu, tādēļ nav iespējams precīzi novērtēt tā ietekmi uz personu ar invaliditāti situācijas uzlabošanos. Līdz ar to rādītājs galvenokārt raksturo sniegtā ekspertu atbalsta apjomu, nevis sasniegtos rezultātus invaliditātes dimensijā.

	VINPI_02.1 Pasākumu un izstrādāto materiālu,  kuru saturā integrēti nediskriminācijas jautājumi,  tostarp par tiesiskajiem un praktiskajiem aspektiem, skaits

	1. Rādītāja būtība:
	VINPI_02.1 mēra to pasākumu un materiālu skaitu, kuros nediskriminācijas jautājumi ir integrēti saturā (ne tikai deklaratīvi). Rādītāja mērķis ir veicināt horizontālā principa saturisku ieviešanu, panākot, ka apmācību saturs, metodikas, informatīvie materiāli un pasākumu dizains ir iekļaujošs un stereotipus mazinošs.  


	2. Rādītāja izmantošana un sasniegtā vērtība
	Rādītājs noteikts: 64  projektos (29% no 218 ESF+ projektiem, SAMP[footnoteRef:3]).  [3:  4.1.2.1; 4.1.2.2; 4.1.2.3; 4.1.2.4; 4.1.2.5; 4.1.2.6; 4.1.2.7; 4.1.2.8; 4.2.2.1; 4.2.2.3; 4.2.2.4; 4.2.2.5; 4.2.2.6; 4.2.2.7; 4.2.2.8; 4.2.2.9; 4.2.2.11; 4.2.3.1; 4.2.3.3; 4.2.3.4; 4.2.4.1; 4.2.4.2; 4.2.4.3; 4.3.3.1; 4.3.3.2; 4.3.3.3; 4.3.3.4; 4.3.3.5; 4.3.3.6; 4.3.3.7; 4.3.4.1; 4.3.4.2; 4.3.4.3; 4.3.4.4; 4.3.4.5; 4.3.4.6; 4.3.4.7; 4.3.4.8; 4.3.4.9; 4.3.5.1; 4.3.5.2; 4.3.5.3; 4.3.5.4; 4.3.5.5; 4.3.6.1; 4.3.6.2; 4.3.6.3; 4.3.6.4; 4.3.6.5; 4.3.6.6; 4.3.6.7; 4.3.6.8; 4.3.6.9; 4.4.1.1
] 

Sasniegtā vērtība: 74 pasākumi/izstrādāti materiāli .


	3. Rādītāja rezultātu interpretācijas riski

	· Pastāv risks, ka projektu ietvaros nediskriminācijas prasību izpilde tiek saprasta kā diskriminācijas neesamība saturā, nevis kā apzināta nediskriminācijas dimensijas iekļaušana plānošanā, īstenošanā un rezultātu izvērtēšanā (tāds risks identificēts arī 2014.-2020.gada perioda HP rādītāju analīzēs).
· Bez pierādījumiem (atzinumi, protokoli, rekomendācijas) rādītāja izpilde var būt grūti pārbaudāma un salīdzināma.
· Ja projektu ietvaros nediskriminācijas principa integrācija tiek pamatota vienīgi ar diskriminējoša satura neesamību, pastāv risks, ka dzimumu dimensija netiek identificēta un līdz ar to var tikt neapzināti uzturēti vai reproducēti stereotipi (piem., valoda, vizuālie materiāli, lomu sadalījums). 

	4. Projektu piemēri, kas veido rādītāja sasniegumu

	· “Profesionālās kvalifikācijas pilnveide bērnu tiesību aizsardzības jautājumos” (4.3.6.1/1/24/I/001), HP rādītāja vērtība – 17. Nediskriminācijas, dzimumu līdztiesības un vienlīdzīgu iespēju jautājumi integrēti apmācību programmās, metodikās un komunikācijas materiālos, aptverot dažādas diskriminācijas dimensijas. Izpildi apliecina ekspertu atzinumi un apmācību programmas.
· “Profesionāla un mūsdienīga sociālā darba attīstība” (4.3.5.4/1/24/I/001), HP rādītāja vērtība – 11. Sociālo darbinieku, vadītāju un aprūpētāju profesionālās pilnveides programmās integrēti dzimumu līdztiesības un nediskriminācijas jautājumi, īpašu uzmanību pievēršot darbam ar dažādām sabiedrības grupām.
· “Pilnveidot pacientu drošību un aprūpes kvalitāti” (4.1.2.7/1/24/I/001), HP rādītāja vērtība – 5. Iepirkumos noteikta prasība nodrošināt, ka izstrādātie materiāli ievēro dzimumu līdztiesības, vienlīdzīgu iespēju un nediskriminācijas principus.
· “Asistīvās tehnoloģijas mācību atbalstam” (4.2.1.2/1/25/I/001). Projektā paredzēta līdztiesības un nediskriminācijas ekspertu iesaiste mācību materiālu izvērtēšanā un pilnveidē, novēršot stereotipus un stiprinot satura iekļaujošu kvalitāti.
· “LBTU Inovāciju granti studentiem” (1.1.1.7/1/25/A/001). Nediskriminācijas un dažādības jautājumi tiks integrēti apmācībās un mācību materiālos, veicinot iekļaujošu komandu darbu un dažādu lietotāju vajadzībām atbilstošu risinājumu izstrādi.
· “Atbalsts probācijas klientu resocializācijai” (4.3.4.6/1/23/I/001). Nediskriminācijas integrācija tiek nodrošināta, apmācot VPD darbiniekus darbam ar dažādām mērķgrupām, tostarp sievietēm, personām ar psihiska rakstura traucējumiem un vecākiem klientiem, tā mazinot diskriminācijas riskus probācijas darbā.

	5. Dzimumu dimensijas analīze

	· Rādītāja VINPI_02.1 potenciāls dzimumu līdztiesības aspektā ir augsts, jo tas ietekmē pašu pasākumu un izstrādāto materiālu saturu, kas tālāk veido atbilstošas prakses un attieksmes.
· Ja apmācību/materiālu saturā tiek integrēta dzimumu perspektīva, tas var mazināt stereotipus, uzlabot pakalpojumu pieejamību un vienlīdzīgu attieksmi pret sievietēm un vīriešiem (un dažādām situācijām, t.sk. vecāku lomām, aprūpes pienākumiem).
· Labā prakse, piemēram, dzimumu līdztiesības ekspertu iesaistīšana, konsultāciju protokoli u.c. pierādījumi tieši palielina iespēju, ka dzimumu dimensija tiek integrēta pēc būtības, nevis formāli.

	6. Invaliditātes dimensijas analīze
	· Projektu apraksti liecina, ka invaliditātes dimensija tiek īstenota galvenokārt netieši, stiprinot speciālistu kompetenci darbā ar dažādām mērķa grupām, integrējot nediskriminācijas un vienlīdzīgu iespēju principus apmācību saturā, metodikās un pakalpojumu kvalitātes nodrošināšanā. 
· Atsevišķos projektos invaliditātes aspekts ir ietverts tieši, piemēram, attīstot asistīvās tehnoloģijas un pilnveidojot mācību materiālu piekļūstamību, savukārt citos tas tiek aplūkots plašākā iekļaušanas un diskriminācijas risku mazināšanas kontekstā. 
· Kopumā projektu ieguldījums ir vērsts uz iekļaujošākas pieejas veidošanu publiskajos pakalpojumos, izglītībā un sociālajā darbā, tādējādi radot priekšnosacījumus personu ar invaliditāti vienlīdzīgai līdzdalībai sabiedrībā.

	VINPI_02.2 Pasākumu, kuros  nodrošināta vides un satura piekļūstamība personām ar dažāda veida funkcionēšanas ierobežojumiem, skaits

	1. Rādītāja būtība
	Viens no centrālajiem HP instrumentiem, kas ļauj novērtēt, cik sistemātiski projektos tiek ieviesti iekļaujoši un piekļūstami risinājumi (fiziskā, digitālā un informatīvā piekļūstamība).

	2. Rādītāja izmantošana un sasniegtā vērtība

	Rādītājs noteikts: 121 projektos (SAMP[footnoteRef:4], 56% no 218 ESF+ projektiem). [4:  1.1.1.1; 1.1.1.2; 1.1.1.3; 1.1.1.5; 1.1.1.7; 2.2.2.2; 2.2.3.3; 4.1.2.5; 4.1.2.8; 4.2.2.6; 4.2.2.8; 4.2.2.9; 4.2.3.1; 4.2.4.1; 4.3.3.2; 4.3.3.3; 4.3.3.4; 4.3.3.5; 4.3.3.6; 4.3.3.7; 4.3.4.2; 4.3.4.3; 4.3.4.9; 4.3.5.1; 4.3.5.4; 4.3.6.4; 4.3.6.5; 4.3.6.6; 4.3.6.7; 4.3.6.9; 5.1.1.4; 6.1.1.1; 6.1.1.2; 6.1.1.7] 

Sasniegtā vērtība: 1435 pasākumi.
Metodiska piezīme: Rādītājs neaptver visus projektus, kuros tiek īstenotas darbības, kas veicina tā mērķa sasniegšanu. Atsevišķos projektos, kuros VINPI_02.2 rādītājs nav piesaistīts, ir paredzēti pasākumi vides un informācijas piekļūstamības nodrošināšanai, piemēram, dalībnieku piekļūstamības vajadzību apzināšana, tehnisko risinājumu nodrošināšana vai piekļūstamības prasību iekļaušana iepirkumu dokumentācijā. Tādēļ rādītājā uzkrātie dati pilnībā neatspoguļo visu Programmas ieguldījumu piekļūstamības veicināšanā (“Pašvaldību un plānošanas reģionu kapacitātes uzlabošana”( 5.1.1.2/1/23/I/001), “Jelgavas Bērnu atbalsta fonda pasākumi bērniem ar īpašām vajadzībām” (4.3.5.1/4/25/A/007) u.c.).

	3. Rādītāja rezultātu interpretācijas riski
	· Augsta rādītāja vērtība var atspoguļot biežu pasākumu norisi (kas ir pozitīvi), bet vienlaikus sarežģī salīdzināmību starp projektiem ar atšķirīgu pasākumu intensitāti.
· [bookmark: _Hlk225496213][bookmark: _Hlk225496158]Pierādāmība/auditējamība: ja piekļūstamība nav dokumentēta (iepirkumu TS, līgumi, subtitru faili, tulka darba uzdevumi u.tml.), rādītāju ir grūtāk verificēt.
· Nekorekta rādītāja uzskaite. Atsevišķos gadījumos par sasniegto rādītāja vērtību tiek uzskaitīts dalībnieku dalību skaits, nevis faktiski īstenoto pasākumu skaits. Piemēram, projektā “Radi dzīvesprieku!” (4.3.4.2/1/24/A/029) sasniegtā vērtība norādīta kā 638 pasākumi vecuma diskriminācijas risku novēršanai senioriem sociālās aprūpes centros, lai gan faktiski īstenoti 47 pasākumi. Skaits 638 atspoguļo dalībnieku dalības reižu skaitu, nevis pasākumu skaitu. Tas rada risku neobjektīvi novērtēt pasākuma rezultātus un tā ieguldījumu mērķa sasniegšanā.

	4. Projektu piemēri, kas veido rādītāja sasniegumu

	Projektu piemēri rāda, ka VINPI_02.2 praksē tiek sasniegts ar trīs galvenajiem piekļūstamības risinājumu virzieniem:
a) komunikācijas un satura piekļūstamība (subtitrēšana, transkripcijas, daudzsensoru pieeja, vieglā valoda, audiolasījums, piekļūstamības prasību ielikšana iepirkumos, surdotulka/zīmju valodas tulkojums klātienes un tiešsaistes pasākumos;
b) fiziskās vides piekļūstamība, t.sk. tehnisko risinājumu noma (mobilie pacēlāji, pielāgots aprīkojums u.c.), lai nodrošinātu piekļuvi norises vietai. 
Svarīgi, ka šie virzieni aptver gan fizisko vidi, gan digitālo/informatīvo piekļūstamību, t.i., rādītājs tiek īstenots “pēc būtības”, ne tikai formāli.
· “Elektronikas nozares uzņēmumu darbaspēka produktivitātes paaugstināšana” (4.2.4.1/1/24/A/010). Sasniegtā HP rādītāja vērtība – 27. Projekts paredz sociāli atbildīgu un nediskriminējošu iepirkumu pieeju, kā arī darba devēju vajadzību apzināšanu attiecībā uz mācību telpu piekļūstamību. Nepieciešamības gadījumā mācību nodrošināšanā tiks iekļautas piekļūstamības prasības, veicinot vienlīdzīgu piekļuvi apmācībām personām ar funkcionāliem traucējumiem.
· “Pasākumi iekļaujošai nodarbinātībai” (4.3.3.2/1/24/I/002). Projektā plānots veikt darba devēju, iedzīvotāju un institūciju sasniegšanas pasākumus, paredzot tos nodrošināt piekļūstamos formātos personām ar dažāda veida funkcionēšanas traucējumiem. Indikatīvi iecerēti vismaz divi pasākumi, kuros tiks īstenoti piekļūstamības risinājumi, lai veicinātu sabiedrības izpratni par cilvēku ar invaliditāti nodarbinātību un atbalstītu viņu atgriešanos darba tirgū.
· “EURES tīkla darbība Latvijā” (4.3.3.4/1/24/I/001). Sasniegtā vērtība – 28. Projektā plānoti komunikācijas un informatīvie pasākumi, tostarp ieraksti un intervijas, kas tiks nodrošināti piekļūstamos formātos — ar subtitriem, transkripcijām un pēc vajadzības arī zīmju valodas tulkojumu. Pasākumiem ar iepriekšēju pieteikšanos paredzēta dalībnieku aptauja par nepieciešamajiem pielāgojumiem. Iepirkumu prasībās tiks iekļauti piekļūstamības kritēriji, un vismaz trīs pasākumi tiks īstenoti piekļūstamos formātos cilvēkiem ar dažādiem funkcionēšanas traucējumiem.
· “Ielekt biznesā 50+” (4.3.4.2/1/24/A/027). Sasniegtā vērtība – 33. Projekts paredz seminārus, kampaņas un citus komunikācijas pasākumus, kuros tiks nodrošināta informācijas piekļūstamība cilvēkiem ar dažādiem funkcionēšanas traucējumiem. Vajadzības gadījumā tika nodrošināti papildu pielāgojumi – zīmju valodas tulki, specifiski transkripcijas risinājumi un pielāgotas ierakstu versijas, lai nodrošinātu vienlīdzīgu piekļuvi informācijai un līdzdalību.
· “Purvu ekosistēmu atjaunošana ĪADT” (6.1.1.7/1/24/I/001). Projektā plānota piekļūstama komunikācija par purvu atjaunošanas aktivitātēm, ieviešot tīmekļvietnes sadaļu vieglajā valodā un sagatavojot izdales materiālus un informācijas stendus vieglajā valodā. Vietnē un daļā stendu tiks nodrošināts audiolasījums, lai informācija būtu pieejama cilvēkiem ar redzes traucējumiem. Projekts būtiski stiprina satura piekļūstamību dažādām sabiedrības grupām.

	5. Dzimumu dimensijas analīze

	Rādītājs ir dzimumneitrāls, jo nav tieši vērsts uz kādu no dzimumiem. Taču piekļūstamības nodrošināšana uzlabo vienlīdzīgu dalību abiem dzimumiem, īpaši, ja pastāv vairāki riski vienlaikus (piem., sievietes ar invaliditāti, vecāki ar funkcionāliem ierobežojumiem). Dzimumu dimensija šeit ir netieša, bet būtiska, jo piekļūstamība ietekmē reālo iespēju piedalīties un saņemt pakalpojumus.

	6. Invaliditātes dimensijas analīze

	Rādītājs VINPI_02.2 ir tieši saistīts ar invaliditātes dimensiju, jo mēra pasākumus, kuros nodrošināta vides un satura piekļūstamība personām ar dažāda veida funkcionēšanas ierobežojumiem. Sasniegtā vērtība (1435 pasākumi) un plašais pielietojums 121 projektā liecina, ka piekļūstamības principi ES fondu projektos tiek integrēti salīdzinoši sistemātiski. Projektos tiek izmantoti dažādi piekļūstamības risinājumi, tostarp subtitrēšana, transkripcijas, zīmju valodas tulkošana, audiolasījumi, vieglā valoda, dalībnieku vajadzību apzināšana un fiziskās vides pielāgojumi.
Vienlaikus rādītāja interpretāciju ierobežo tas, ka tas uzskaita pasākumus, nevis personu ar invaliditāti sasniegšanu vai gūto ieguvumu. Turklāt daļa projektu īsteno piekļūstamības pasākumus, bet rādītāju VINPI_02.2 neizmanto. Neskatoties uz to, projektu piemēri apliecina, ka rādītājs lielākoties tiek sasniegts pēc būtības, nodrošinot gan fiziskās vides, gan digitālās un informatīvās piekļūstamības risinājumus, kas veicina personu ar invaliditāti līdzdalību un vienlīdzīgas iespējas.

	VINPI_03 Personu, kuras ir piedalījušās pasākumos, kuru saturā ir integrēti nediskriminācijas jautājumi, tostarp par  tiesiskajiem un praktiskajiem aspektiem, skaits

	1. Rādītāja būtība
	 Rādītājs atspoguļo HP ieviešanas aptveri dalībnieku līmenī, īpaši attiecībā uz izpratnes, prasmju un attieksmju maiņu. Tas ir iznākuma tipa rādītājs — tas uzskaita sasniegto mērķgrupu, bet nemēra pasākumu rezultātus vai ietekmi.

	2. Rādītāja izmantošana un sasniegtā vērtība

	[bookmark: _Hlk225166471]Rādītājs noteikts: 56 projektos (26% no 218 ESF+ nemateriālo investīciju projektiem, SAMP[footnoteRef:5]). [5:  2.2.3.3., 4.1.2.6., 4.2.2.7., 4.2.2.8., 4.2.3.1., 4.3.3.4., 4.3.3.6., 4.3.4.1., 4.3.4.2., 4.3.4.6., 4.3.4.7., 4.3.4.8., 4.3.4.9., 4.3.5.3.,4.3.5.4., 4.3.5.5.,4.3.6.1., 4.3.6.2.,4.3.6.3., 4.3.6.4.,6.1.1.8., 4.4.1.1.] 

Sasniegtā vērtība: 13 671 personas , t.sk. 10 687 sievietes, 2894 vīrieši.
Metodiska piezīme: no šiem rezultātiem 5768 personas (t.sk. 4623 sievietes un 1145 vīrieši)[footnoteRef:6] ir sasniegtas 4.3.4.2. SAMP “Atbalsta pasākumi diskriminācijas riskam pakļautajām personām vienlīdzīgu iespēju un tiesību realizēšanai dažādās dzīves jomās” 31 projektā.  Tas liecina, ka lielākais rādītāja pienesums veidojas projektos, kuru tiešais mērķis ir diskriminācijas risku mazināšana un vienlīdzīgu iespēju veicināšana, savukārt horizontāli integrētie nediskriminācijas pasākumi citos projektos veido mazāku rādītāja daļu. [6:  Izgūts no KP VIS atskaites “Kopējie iznākuma rādītāji dalībniekiem” 22.07.2026. par unikālajiem dalībniekiem.] 


	3. Rādītāja rezultātu interpretācijas riski

	· VINPI_03 uzskaita personas, kas piedalījušās pasākumos ar integrētu nediskriminācijas saturu, taču nesniedz informāciju par to, vai dalībnieku zināšanas, attieksme vai rīcība pēc pasākuma ir mainījusies.  Attiecīgi šim rādītājam obligāti ir jāpiesaista arī kvalitatīvā komponente, t.i., HP specifiskā darbība. 

	4. Projektu piemēri, kas veido rādītāja sasniegumu

	Rādītājs VINPI_03 projektos tiek sasniegts ar dažādām saturiskajām pieejām:
a) mērķētas darbības atstumtības riskam pakļautām grupām
· “Ar pašapziņu pret diskrimināciju” (4.3.4.2/1/24/A/026) -  816 dalības, t.sk.  (754 sievietes, 62 vīrieši). Projektā informatīvajās lekcijās tiek iesaistīti dažādu atstumtības risku grupu pārstāvji: cilvēki ar invaliditāti, pensijas un pirmspensijas vecuma personas. Pasākumos tiek stiprinātas saskarsmes prasmes, celta pašapziņa un veicināta apziņa par sevi kā vienlīdzīgu sabiedrības daļu. Dalībnieki tiek motivēti risināt savas problēmas un sekmēt personīgo izaugsmi, tādējādi veicinot sociālo iekļaušanu.
b) nediskriminācijas jautājumu integrācija komunikācijas pasākumu saturā
· “Atbalsta instrumenti vardarbības ģimenē mazināšanai” (4.3.6.4/1/24/I/001) — 402 dalības (t.sk. 377 sievietes, 25 vīrieši). Projekts integrē nediskriminācijas jautājumus sabiedrības informēšanas aktivitātēs, skaidrojot diskriminācijas mehānismus un to saistību ar vardarbību. Mediju kampaņās un izglītojošos pasākumos īpaša uzmanība pievērsta riska grupām — bērniem, senioriem, personām ar funkcionāliem vai garīga rakstura traucējumiem. Saturā uzsvērta sociālā iekļaušana, empātija un atbalsta mehānismi, lai mazinātu vardarbību ģimenē un sabiedrībā.
c) kapacitātes stiprināšana un ekspertu iesaiste
· “Pašvaldību un plānošanas reģionu speciālistu prasmju paaugstināšana…” (6.1.1.8/1/24/I/001). Projekta mācību pasākumos pēc nepieciešamības tiek piesaistīti eksperti no nozaru institūcijām (piem., Labklājības ministrijas), lai sniegtu konsultācijas par vienlīdzīgu iespēju jautājumiem. Ekspertu iesaiste tiek atspoguļota pasākumu darba kārtībās, stiprinot dalībnieku profesionālās zināšanas par nediskrimināciju.
d) profesionālās prakses uzlabošana probācijā
· “Atbalsts probācijas klientu resocializācijai” (4.3.4.6/1/23/I/001). Sasniegtā vērtība – 268 personas (244 sievietes, 24 vīrieši). Valsts probācijas dienesta darbinieki tiek apmācīti par jauniem riska un vajadzību novērtēšanas instrumentiem, īpaši strādājot ar mērķgrupām, kurām ir augstāks diskriminācijas un sociālās atstumtības risks, piemēram, sievietēm un personām ar psihiska rakstura traucējumiem. Tas uzlabo profesionālo praksi un iekļaujošu pieeju darbā ar sensitīvām grupām. 

	5. Dzimumu dimensijas analīze

	Rādītājs VINPI_03 ir cieši saistīts ar dzimumu dimensiju, jo nediskriminācijas jautājumi projektos bieži ietver dzimumu līdztiesības, stereotipu mazināšanas un vienlīdzīgu iespēju tematiku. Sasniegtie rezultāti liecina par izteiktu sieviešu pārsvaru dalībnieku vidū – no 13 671 personas 10 687 ir sievietes (78 %), bet 2 894 ir vīrieši (21 %). Tas norāda, ka pasākumi biežāk sasniedz sievietes vai arī sievietes aktīvāk iesaistās aktivitātēs, kas saistītas ar vienlīdzīgu iespēju un diskriminācijas mazināšanas jautājumiem.
Īpaši izteikta sieviešu līdzdalība vērojama projektos, kas saistīti ar diskriminācijas risku mazināšanu, vardarbības prevenci un sociālo iekļaušanu. Vienlaikus rādītāja izpilde būtu jāpamato ar kvalitatīvu dalībnieku aptauju, lai novērtētu izpratnes izmaiņas un ietekmi. 

	6. Invaliditātes dimensijas analīze

	Rādītājs VINPI_03 veicina invaliditātes dimensijas īstenošanu, sekmējot izpratni par nediskrimināciju un vienlīdzīgām iespējām, tostarp attiecībā uz personām ar invaliditāti, kā arī stiprinot speciālistu kompetenci darbā ar sociālās atstumtības riskam pakļautām grupām. Vienlaikus rādītājs neuzkrāj datus par dalībnieku invaliditātes statusu un mēra vienīgi sasniegto personu skaitu, tādēļ tas raksturo aktivitāšu aptveri, bet ne ļauj novērtēt ietekmi uz personu ar invaliditāti situācijas uzlabošanos.

	VINPI_04 Specifisku atbalstu saņēmušo sociālās atstumtības un diskriminācijas riskam pakļauto personu skaits

	1. Rādītāja būtība
	Rādītājs uzsver nevis pasākumu apjomu, bet reālu mērķa grupu sasniegšanu, īpaši tām grupām, kurām ir paaugstināts nevienlīdzības, atstumtības un diskriminācijas risks. Rādītājs ir tiešās mērķa grupas sasniedzamības indikators, kas ļauj vērtēt HP VINPI īstenošanas aptveri praksē. 

	2. Rādītāja izmantošana un sasniegtā vērtība
	Rādītājs noteikts:  117 projektos jeb 54% no kopumā 218 ESF+ projektiem (SAMP 1.1.1.7; 4.1.2.1; 4.1.2.2; 4.3.4.2; 4.3.4.7; 4.3.4.8; 4.3.5.1; 4.3.6.3; 4.3.6.4; 4.3.6.6; 5.1.1.4.).  
Sasniegtā vērtība: 7367 personas (t.sk. 3682 sievietes, 3685 vīrieši).


	3. Rādītāja rezultātu interpretācijas riski
	· Rādītāja sasnieguma vērtība apvieno ļoti atšķirīgas mērķa grupas, piemēram, bērnus ar smagām saslimšanām, patvēruma meklētājus, personas ar dzirdes traucējumiem u.c. 
· Tas uzskaita personas, bet nepasaka, kādus tieši atbalsta pasākumus ir saņēmušas mērķa grupas personas. Attiecīgi ir nepieciešama arī kvalitatīva analīze, lai novērtētu specifiskā atbalsta saturu.

	4. Projektu piemēri, kas veido rādītāja sasniegumu

	· “Atbalsta sistēmas izveide bērniem ar smagām saslimšanām un viņu ģimenes locekļiem” (4.3.6.3/1/23/I/001). Sasniegtā vērtība -  1398 personas (sievietes un 688 710 vīrieši). Izmēģinājumprojektā plānots specifisks atbalsts mērķa grupām PEP mammu atbalsts, kas sniegs emocionālo atbalstu vecākiem, skaidros bērna emocionālās vajadzības, nodrošinās aprūpes atbalstu jaunajām māmiņām ar mazuli (no dzimšanas brīža). Savukārt auklītes sniegs emocionālo atbalstu mērķa grupas bērniem nodrošinot viņu uzraudzību un klātbūtni, emocionālu un praktisku atbalstu atrodoties stacionārā.
· “Sociālo darbinieku un sociālo mentoru atbalsts patvēruma meklētājiem un starptautiskās aizsardzības saņēmējiem” (4.3.4.8/1/23/I/001), sasniegtā vērtība 1734 personas (382 sievietes, 1352 vīrieši). Projekts nodrošina atbalstu patvēruma meklētājiem, bēgļiem un personām ar alternatīvo statusu, integrējot nediskriminācijas un vienlīdzīgu iespēju principus pakalpojumu sniegšanā un ņemot vērā dzimuma, etniskās piederības, reliģijas, seksuālās orientācijas un invaliditātes radītos diskriminācijas riskus.

	5. Dzimumu dimensijas analīze

	Projektu līmenī vērojamas būtiskas atšķirības. Piemēram, projektā “Atbalsta sistēmas izveide bērniem ar smagām saslimšanām un viņu ģimenes locekļiem” dzimumu sadalījums ir līdzsvarots (49,2 % sievietes un 50,8 % vīrieši), savukārt projektā “Sociālo darbinieku un sociālo mentoru atbalsts patvēruma meklētājiem un starptautiskās aizsardzības saņēmējiem” vērojams būtisks vīriešu pārsvars (78 % vīrieši un 22 % sievietes). Šīs atšķirības galvenokārt skaidrojamas ar konkrēto mērķa grupu struktūru, tomēr tās norāda uz nepieciešamību analizēt, vai atbalsts vienlīdz efektīvi sasniedz gan sievietes, gan vīriešus un vai pakalpojumu saturs ir pielāgots viņu atšķirīgajām vajadzībām. Dzimumu dimensijas kvalitāti šajā rādītājā tādēļ nosaka ne tikai sasniegto personu skaits, bet arī atbalsta piemērotība un pieejamība dažādām mērķa grupām.

	6. Invaliditātes dimensijas analīze 

	Rādītājs VINPI_04 ir būtisks invaliditātes dimensijas kontekstā, jo tas mēra personu no sociālās atstumtības un diskriminācijas riskam pakļautām grupām sasniegšanu ar konkrētiem atbalsta pasākumiem. Daļa projektu ir tieši vērsti uz personām ar invaliditāti vai personām, kuras saskaras ar vairākiem diskriminācijas riskiem vienlaikus. Projektu piemēri liecina, ka atbalsts tiek pielāgots individuālajām vajadzībām, nodrošinot gan sociālo, gan emocionālo, gan praktisko palīdzību.

	VINPI_05 Vispārējās izglītības iestādēs integrēto izglītojamo ar speciālām vajadzībām skaits

	VINPI_05 ir paredzēts iekļaujošās izglītības attīstības uzraudzībai, atspoguļojot izglītojamo ar speciālām vajadzībām integrāciju vispārējās izglītības iestādēs. Analizētajā periodā neviens ESF+ projekts šo rādītāju neizvēlējās, tādēļ projektu līmenī dati par sasniegtajām vērtībām nav pieejami.
Vienlaikus nacionālā statistika liecina par pozitīvu attīstības tendenci: izglītojamo ar speciālām vajadzībām skaits vispārizglītojošajās skolās pieaudzis no 5 567 (2015./2016. mācību gadā) līdz 8 304 (2024./2025. mācību gadā), tostarp 6 973 izglītojamie mācījās iekļaujoši vispārējās izglītības iestādēs. Tas apliecina pakāpenisku virzību uz iekļaujošākas izglītības sistēmas attīstību Latvijā.
Ņemot vērā, ka nepieciešamie dati regulāri tiek apkopoti Valsts izglītības informācijas sistēmā un rādītājs netiek izmantots projektu līmenī, būtu lietderīgi apsvērt atteikšanos no VINPI_05 nākamajos plānošanas periodos, mazinot administratīvo slogu un dublēšanos ar oficiālās statistikas datiem. Vienlaikus konstatēts, ka ERAF projektā “Pirmsskolas izglītības iestāžu infrastruktūras attīstība Garkalnē” (4.2.1.7/1/23/A/004) rādītājs ir piesaistīts neatbilstoši.

	VINPI_06.1 Personu ar invaliditāti skaits atbalsta saņēmēju vidū

	1. Rādītāja būtība:
	Rādītājs atspoguļo HP VINPI praktisko īstenošanu, īpaši invaliditātes dimensijā, un ļauj novērtēt, cik lielā mērā projekti sasniedz šo mērķgrupu.

	2. Rādītāja izmantošana un sasniegtā vērtība

	Rādītājs noteikts: 64 projektos jeb 29% no kopumā 218 ESF+ projektiem ( SAMP 1.1.1.3.; 4.1.2.8.; 4.3.1.3.; 4.3.3.2.; 4.3.3.3.; 4.3.3.5.; 4.3.4.2.; 4.3.5.1.; 4.3.6.4.; 4.3.6.6.). 
Sasniegtā vērtība: 5474 personas (3141 sievietes un 2333 vīrieši).
Metodiska piezīme: Lielākā daļa projektu ar šo rādītāju (18 projekti) tiek īstenoti 4.3.4.2. SAMP ietvaros, sasniedzot 2107 personas ar invaliditāti (1477 sievietes un 630 vīrieši)[footnoteRef:7].  [7:  Dati par unikālajām personām 4.3.4.2. pasākumā tiek iegūti  no DAR atskaites “Kopējie iznākuma rādītāji dalībniekiem” (22.07.2026.)] 


	3. Rādītāja rezultātu interpretācijas riski
	Rādītāja interpretāciju ierobežo tas, ka visas personas ar invaliditāti tiek uzskaitītas vienā kategorijā neatkarīgi no invaliditātes veida un nepieciešamajiem pielāgojumiem. Tādēļ rādītājs parāda sasniegto personu skaitu, bet neļauj novērtēt, cik vienlīdzīgi tiek sasniegtas dažādas personu ar invaliditāti grupas un vai atbalsts atbilst to specifiskajām vajadzībām. Tas var radīt risku pārvērtēt faktisko iekļaušanas un piekļūstamības pasākumu ietekmi.

	4. Projektu piemēri, kas veido rādītāja sasniegumu

	Rādītāja sasniegumu veicināja dažādi atbalsta kanāli:
a) tiešs individuāls atbalsts nodarbinātībai
“Pasākumi iekļaujošai nodarbinātībai” (4.3.3.2/1/24/I/002), sasniegtā vērtība 2 576 personas ar invaliditāti (1 403 sievietes un 1 173 vīrieši)  . Projekta dalībniekiem nodrošina saprātīgus pielāgojumus (ergoterapeita atbalsts, surdotulks, atbalsta persona), kas samazina bezdarba risku un veicina noturīgu nodarbinātību personām ar invaliditāti.
b) diskriminācijas mazināšana un kapacitātes celšana
“Izproti diskrimināciju” (4.3.4.2/1/24/A/033), sasniegtā vērtība 165 personas ar invaliditāti (104 sievietes un 61 vīrietis). Projekts  fokusējas uz attieksmju maiņu, zināšanu un metodiskā atbalsta stiprināšanu reģionos, vienlaikus nodrošinot pasākumu pieejamību personām ar invaliditāti. Šāda veida aktivitātes rada netiešu, bet ilgtermiņā būtisku ietekmi uz iekļaujošas vides veidošanu.
c) darba vietu radīšana sociālajā uzņēmējdarbībā
“Atbalsts sociālajai uzņēmējdarbībai” (4.3.3.3/1/24/I/001), sasniegtā vērtība 123 (74 sievietes un 49 vīrieši). Projekts paredz mērķtiecīgus stimulus darba integrācijas sociālajiem uzņēmumiem, tostarp algu līdzfinansējumu līdz 24 mēnešiem, veicinot ilgtspējīgu darba vietu radīšanu personām ar invaliditāti.

	5. Dzimumu dimensijas analīze

	Projektu līmenī dzimumu sadalījums ir salīdzinoši līdzsvarots, taču vērojams sieviešu pārsvars visos analizētajos piemēros. Projektā “Pasākumi iekļaujošai nodarbinātībai” 54 % dalībnieku ir sievietes, bet 46 % – vīrieši, savukārt projektā “Izproti diskrimināciju” sievietes veido 63 % no personām ar invaliditāti, bet projektā “Atbalsts sociālajai uzņēmējdarbībai” – 60 %. Tas liecina, ka sievietes ar invaliditāti aktīvi izmanto pieejamās atbalsta iespējas, taču vienlaikus nepieciešams analizēt, vai vīrieši ar invaliditāti netiek sasniegti mazāk efektīvi. Dzimumu līdztiesības aspektā būtiski ir nodrošināt, lai gan sievietēm, gan vīriešiem ar invaliditāti būtu vienlīdzīgas iespējas saņemt nepieciešamos pielāgojumus, iesaistīties nodarbinātībā un izmantot atbalsta pakalpojumus atbilstoši viņu individuālajām vajadzībām.

	6. Invaliditātes dimensijas analīze

	Projektu piemēri liecina, ka atbalsts personām ar invaliditāti tiek nodrošināts dažādos veidos – gan veicinot nodarbinātību, gan mazinot diskrimināciju un veidojot iekļaujošāku vidi. Projektā “Pasākumi iekļaujošai nodarbinātībai” personām ar invaliditāti tiek nodrošināti saprātīgi pielāgojumi, piemēram, ergoterapeita atbalsts, surdotulka pakalpojumi un atbalsta personas, tādējādi mazinot šķēršļus iesaistei darba tirgū. Savukārt projekti “Izproti diskrimināciju” un “Atbalsts sociālajai uzņēmējdarbībai” demonstrē, ka invaliditātes dimensija tiek integrēta arī plašākā līmenī – veicinot sabiedrības izpratni, diskriminācijas mazināšanu un ilgtspējīgu darba vietu radīšanu. Tas ļauj secināt, ka rādītāja sasniegumu veido ne tikai tiešs atbalsts personām ar invaliditāti, bet arī pasākumi, kas uzlabo viņu iespējas ilgtermiņā iekļauties sabiedrībā, izglītībā un nodarbinātībā.

	VINPI_06.2 Personu vecumā virs 50 gadiem skaits atbalsta saņēmēju vidū

	1. Rādītāja būtība
	Rādītājs atspoguļo HP VINPI īstenošanu vecuma dimensijā, īpaši attiecībā uz nodarbinātības saglabāšanu, sociālās atstumtības mazināšanu un diskriminācijas risku samazināšanu 50+ mērķgrupai.


	2. Rādītāja izmantošana un sasniegtā vērtība

	Rādītājs noteikts: 50 projektos jeb 30% no kopumā 218 ESF+ projektiem (SAMP 1.1.1.3.; 2.2.3.3.; 4.1.2.2.; 4.2.4.1.; 4.2.4.2.; 4.3.3.2.; 4.3.3.3.; 4.3.3.5.; 4.3.4.2.; 4.3.5.1.; 4.3.6.4.).
Sasniegtā vērtība: 6113 personas (4063 sievietes un 2050 vīrieši) vecumā virs 50 gadiem.
Metodiska piezīme: Rādītāja sasniegums ir koncentrēts dažos apjomīgos projektos, galvenokārt nodarbinātības un iekļaušanas pasākumos, piemēram, 4.3.4.2. SAMP projektos sasniegtā vērtība ir 2056 personas (311 vīrieši un 1745 sievietes), savukārt projektā  “Pasākumi iekļaujošai nodarbinātībai” (4.3.3.2/1/24/I/002).		

	3. Rādītāja rezultātu interpretācijas riski
	Rādītāja interpretāciju ierobežo:
· atšķirīga uzskaites pieeja (personas vai dalības) apgrūtina datu apkopošanu;
· rezultātu koncentrācija atsevišķos lielos projektos.

	4. Projektu piemēri, kas veido rādītāja sasniegumu

	Rādītāja sasniegumu veido trīs savstarpēji papildinoši mehānismi:
a) tiešs atbalsts integrācijai darba tirgū (augstas tiešās ietekmes mehānisms)
· [bookmark: _Hlk232072187]projekts “Pasākumi iekļaujošai nodarbinātībai” (4.3.3.2/1/24/I/002). Sasniegtā vērtība 2 964 personas (1687 sievietes un 1277 vīrieši). Projekts sniedz praktisku un motivējošu atbalstu nodarbinātībai, mazinot bezdarba un sociālās atstumtības risku 50+ mērķgrupai. 
· projekts “Vecuma diskriminācijas riskam pakļauto personu ekonomiskās aktivitātes sekmēšana” (4.3.4.2/1/24/A/032). Sasniegtā vērtība 283 personas (258 sievietes un 25 vīrieši). Projekta ietvaros tika rīkoti vebināri, kuru saturs ir vērsts uz jaunu iespēju atklāšanu un karjeras attīstību un piedāvā būtiskus ieguvumus mērķa grupai — 50+ vecuma diskriminācijas riskam pakļautām personām, kas ir bezdarba riskā, tostarp nodarbība par to, kā pārvērst hobiju biznesā, sniedzot dalībniekiem iedvesmu un praktiskas stratēģijas, kā realizēt savas intereses komerciālā veidā. Tas var kalpot kā motivācija uzsākt uzņēmējdarbību un kļūt finansiāli neatkarīgiem.
b) sociālās iekļaušanas un līdzdalības pasākumi (netiešās ietekmes mehānisms)
· projekts “Vesela un aktīva Daugavpils” (4.1.2.2/1/24/I/017). Sasniegtā vērtība 107 personas (82 sievietes un 25 vīrieši). Projekta ietvaros tiek rīkotas "Senioru Veselības dienas" – kura ietvaros plānotas sportiskas aktivitātes, kurās varēs piedalīties seniori, darbojoties gan individuāli gan komandās. Šajos pasākumos seniori var veikt veselības pašnoteikšanu, pārbaudot asinsspiedienu, holesterīnu un glikozes līmeni. Šāda pieeja ļauj vecāka gadagājuma cilvēkiem būt informētiem par savu veselību, veicinot preventīvu rīcību un laikus meklējot medicīnisko palīdzību. 
c) diskriminācijas mazināšana un kapacitātes celšana (sistēmiskais mehānisms)
· “Atbalsts pieaugušo individuālajās vajadzībās balstītai pieaugušo izglītībai” (4.2.4.2/1/24/I/001), sasniegtā vērtība 856 personas (485 sievietes, 371 vīrietis). Projekts prioritāri atbalsta personas ar zemu izglītības līmeni, vecumā virs 50 gadiem, kā arī bēgļus un personas ar alternatīvo statusu, nodrošinot papildu atbalsta pasākumus, tostarp asistenta, ergoterapeita un surdotulka pakalpojumus personām ar invaliditāti un reģionālās mobilitātes atbalstu.

	5. Dzimumu dimensijas analīze


	Rādītāja VINPI_06.2 kopumā dominē sievietes (66 %). Tas liecina par izteiktu sieviešu pārsvaru atbalsta saņēmēju vidū. Šādu sadalījumu var ietekmēt gan sieviešu lielāka iesaiste pieaugušo izglītības, sociālās iekļaušanas un nodarbinātības pasākumos, gan tas, ka sievietes vecumā virs 50 gadiem biežāk saskaras ar vairāku diskriminācijas risku savstarpēju ietekmi, piemēram, vecuma, dzimuma, zemāku ienākumu vai aprūpes pienākumu radītiem šķēršļiem. 
Projektu līmenī sieviešu pārsvars ir vēl izteiktāks. Projektā “Vecuma diskriminācijas riskam pakļauto personu ekonomiskās aktivitātes sekmēšana” sievietes veido 91 % no dalībniekiem (258 sievietes un 25 vīrieši), savukārt projektos “Vesela un aktīva Daugavpils” un “Atbalsts pieaugušo individuālajās vajadzībās balstītai pieaugušo izglītībai” sieviešu īpatsvars sasniedz attiecīgi 77 % un 57 %. Tas var liecināt, ka sievietes vecumā virs 50 gadiem aktīvāk izmanto pieejamās atbalsta iespējas, taču vienlaikus norāda uz nepieciešamību izvērtēt, vai vīrieši šajā vecuma grupā tiek sasniegti pietiekami efektīvi. Dzimumu līdztiesības aspektā būtiski ir nodrošināt, lai nodarbinātības, izglītības un sociālās iekļaušanas pasākumi vienlīdz veicinātu gan sieviešu, gan vīriešu ekonomisko aktivitāti, mazinātu vecuma diskriminācijas riskus un sekmētu ilgāku līdzdalību darba tirgū un sabiedriskajā dzīvē.

	6. Invaliditātes un vecuma dimensijas analīze

	Rādītājs VINPI_06.2 raksturo atbalsta saņēmējus vecumā virs 50 gadiem, kuru vajadzības bieži pārklājas ar invaliditātes dimensiju. Projektu piemēri liecina, ka atbalsts šai grupai tiek nodrošināts, īstenojot piekļūstamības un saprātīgu pielāgojumu pasākumus, tostarp asistenta, surdotulka, ergoterapeita un mobilitātes atbalsta pakalpojumus. Tas apliecina, ka atbalsts 50+ vecuma grupai veicina ne tikai nodarbinātību, bet arī sociālo iekļaušanu un vienlīdzīgas iespējas personām ar funkcionāliem ierobežojumiem.

	VINPI_06.3 Sieviešu skaits atbalsta saņēmēju vidū

	1. Rādītāja būtība:
	Rādītājs atspoguļo dzimumu līdztiesības principa ievērošanu atbalsta pieejamībā un mērķa grupu sasniedzamībā. Rādītājs ļauj uzraudzīt, vai sievietes kā sabiedrības grupa tiek pietiekami iesaistītas projektos un pasākumos, kuros pastāv strukturāli nevienlīdzīgas iespējas darba tirgū, izglītībā, uzņēmējdarbībā vai sociālajā jomā.

	2. Rādītāja izmantošana un sasniegtā vērtība

	Rādītājs noteikts: 117 projektos jeb 54% no kopumā 218 ESF+ projektiem (SAMP 1.1.1.3.; 1.1.1.5.; 1.1.1.7.; 1.1.1.8.; 1.1.1.9.; 1.1.2.1.; 4.2.4.1.; 4.3.3.2.; 4.3.3.3.; 4.3.4.2.; 4.3.4.7.; 4.3.5.1.; 4.3.6.4.; 4.3.6.6.; 6.1.1.2.).
Sasniegtā vērtība: 5200 sievietes.
Metodiska piezīme: lielākais VINPI_06.3 rādītāja projektu skaits (57) ir noteikts 1.1.1.3. SAMP projektos, kuros tiek plānota HP specifiskā darbība “Līdzsvarota abu dzimumu iesaiste zinātnē un pētniecībā”. Pārskata perioda beigās sasniegtās vērtības šajos projektos vēl nav ievadītas, kas ir metodiski pamatoti un saistīti ar projektu īstenošanas grafiku.

	3. Rādītāja rezultātu interpretācijas riski

	Rādītāja interpretācijā jāņem vērā būtiski ierobežojumi. Tā kā rādītājs neparāda sieviešu īpatsvaru salīdzinājumā ar vīriešiem, nav iespējams pilnībā novērtēt, vai sieviešu iesaiste konkrētajos pasākumos ir līdzsvarota, nepietiekama vai dominējoša. Tādēļ dzimumu dimensijas vērtējumā nepieciešams papildus analizēt atbalsta saturu, intensitāti, mērķēšanas mehānismus un to, vai projekti faktiski mazina strukturālus šķēršļus sieviešu iespējām.

	4. Projektu piemēri, kas veido rādītāja sasniegumu

	· 1.1.1.3. SAMP projektos (57 projekti) VINPI_06.3 saistīts ar līdzsvarotas abu dzimumu iesaistes veicināšanu zinātnē un pētniecībā, tostarp mentoringa, līderības un dzimumu līdztiesības aktivitātēm. Sasniegtās vērtības vēl nav pieejamas, jo tās tiek uzrādītas pēc darbību pabeigšanas.
· “Pasākumi iekļaujošai nodarbinātībai” (4.3.3.2/1/24/I/002) sasnieguši 3347 sievietes, galvenokārt veicinot sociālo iekļaušanu un nodarbinātību sievietēm ar paaugstinātu sociālās atstumtības risku.
· “Atbalsts sievietēm diskriminācijas mazināšanai” (4.3.4.2/1/24/A/036) sasniedza 399 sievietes, tostarp sievietes ar invaliditāti, etnisko minoritāšu pārstāves un sievietes vecumā 50+, nodrošinot informāciju un atbalstu diskriminācijas risku mazināšanai.
· “Filozofu akmens. Prasmes pilnvērtīgai un aktīvai dzīvei” (4.3.4.2/1/24/A/008) mērķtiecīgi veicina lauku un pirmspensijas vecuma sieviešu uzņēmējdarbību; rādītāja vērtība tiks uzrādīta pēc projekta pabeigšanas.

	5. Dzimumu dimensijas analīze

	Rādītājs VINPI_06.3 atspoguļo sieviešu iesaisti ESF+ atbalsta pasākumos, sasniedzot 5200 sievietes un apliecinot ieguldījumu dzimumu līdztiesības veicināšanā nodarbinātības, izglītības, uzņēmējdarbības un sociālās iekļaušanas jomās. Projektu piemēri liecina, ka atbalsts tiek sniegts gan sistēmiskā līmenī, veicinot sieviešu iesaisti zinātnē un pētniecībā, gan mērķēti atbalstot sievietes, kuras vienlaikus saskaras ar citiem diskriminācijas riskiem, piemēram, invaliditāti, vecumu, etnisko piederību vai sociālo atstumtību.

	6. Invaliditātes dimensijas analīze

	Rādītājs VINPI_06.3 ļauj identificēt sievietes, kuras vienlaikus pakļautas vairākiem diskriminācijas riskiem, tostarp invaliditātei. Projekti “Atbalsts sievietēm diskriminācijas mazināšanai” un “Pasākumi iekļaujošai nodarbinātībai” apliecina, ka atbalsts sievietēm ar invaliditāti tiek integrēts diskriminācijas mazināšanas, sociālās iekļaušanas un nodarbinātības veicināšanas pasākumos. 

	VINPI_06.4 Etnisko minoritāšu pārstāvju skaits atbalsta saņēmēju vidū

	1. Rādītāja būtība
	Rādītājs VINPI_06.4 mēra to personu skaitu, kuras saņem atbalstu projektos, kuros ir īstenotas specifiskas darbības, kas vērstas uz diskriminācijas mazināšanu rases vai etniskās piederības dēļ, un kuru mērķa grupa ietver arī etnisko minoritāšu pārstāvjus. 

	2. Rādītāja izmantošana un sasniegtā vērtība  

	Rādītājs noteikts: 14 projektos (1.1.1.3.; 4.3.3.2.; 4.3.3.3.; 4.3.4.2.; 4.3.5.1.; 4.3.6.4.; 4.3.6.6.; 5.1.1.4.  SAMP).
Sasniegtā vērtība: 2340 personas (1393 sievietes, 947 vīrieši). 
Metodiska piezīme: rādītājam VINPI_06.4 atbilstošās specifiskās darbības, piemēram,  “Pasākumi dažādas rases un etniskās izcelsmes auditorijai (īpaši romu tautībaspārstāvjiem)” u.c. ir atzīmētas 14 projektos, vienlaikus atbilstošais rādītājs VINPI_06.4. netiek piesaistīts visos projektos, kas nav pretrunā ar HP Vadlīnijām[footnoteRef:8].   [8:  Vadlīnijas horizontālā principa “Vienlīdzība, iekļaušana, nediskriminācija un pamattiesību ievērošana” īstenošanai un uzraudzībai (2021-2027) (https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027 )] 


	3. Rādītāja rezultātu interpretācijas riski 
	Ņemot vērā, ka šis rādītājs ir piemērots tikai 14 projektos, nav iespējams gūt pilnīgu informāciju par etnisko minoritāšu grupas iesaisti un sniegto atbalstu. Lielākā daļa rādītāja un tam atbilstošo specifisko darbību skaits koncentrējas 4.3.4.2. SAMP un 4.1.2.2. SAMP projektos, kas nepārprotami ir būtisks ieguldījums etnisko minoritāšu atbalstam un iekļaušanai, taču tas nesniedz pilnīgu informāciju.  

	4. Projektu piemēri, kas veido rādītāja sasniegumu 

	· “Pasākumi iekļaujošai nodarbinātībai” (4.3.3.2/1/24/I/002) – sasniegtas 2190 personas. Projekts veicina atstumtības riskam pakļauto personu integrāciju darba tirgū un sabiedrībā, taču etnisko minoritāšu pārstāvji nav noteikti kā atsevišķa mērķa grupa. 
· “Tiesiskuma apziņas spēks cilvēka diskriminācijas izskaušanā” (4.3.4.2/1/24/A/006) – sasniegtas 105 personas. Projekts veicina diskriminācijas mazināšanu un tiesību izpratni dažādām diskriminācijas riskam pakļautām grupām, tostarp etnisko minoritāšu pārstāvjiem. 
· “Laiks IEKĻAUŠANAI” (4.3.4.2/1/24/A/035) – sasniegtas 38 personas. Projekts nodrošina mērķētu atbalstu etniskās un rasu diskriminācijas riskam pakļautām personām, veidojot iekļaujošu un nediskriminējošu vidi.

	6. Dzimumu dimensijas analīze

	Rādītāja VINPI_06.4 sasniegtā vērtība ir 2340 personas, no kurām 60 % ir sievietes un 40 % vīrieši, kas liecina par lielāku sieviešu iesaisti etniskās iekļaušanas un diskriminācijas mazināšanas pasākumos. Vienlaikus rādītājs neuzskaita etnisko minoritāšu pārstāvjus tieši, bet personas, kas saņēmušas atbalstu projektos ar etniskās diskriminācijas mazināšanas aktivitātēm, tādēļ tas neļauj pilnvērtīgi novērtēt konkrētu minoritāšu grupu sasniedzamību. Analīze liecina par nepieciešamību izvērtēt, vai atbalsta pasākumi vienlīdz efektīvi sasniedz gan sievietes, gan vīriešus no etnisko minoritāšu grupām un veicina viņu sociālo un ekonomisko integrāciju.

	7. Invaliditātes dimensijas analīze

	Invaliditātes un etniskās piederības dimensijas bieži pārklājas, jo etnisko minoritāšu pārstāvji var vienlaikus saskarties arī ar citiem diskriminācijas riskiem, tostarp invaliditāti. Projekts “Tiesiskuma apziņas spēks cilvēka diskriminācijas izskaušanā” (4.3.4.2/1/24/A/006) apliecina, ka efektīvākie pasākumi ir tie, kas vienlaikus ņem vērā vairākus nevienlīdzības riskus un nodrošina atbalstu dažādām diskriminācijai pakļautām grupām.

	8. Etniskās piederības dimensijas analīze

	Rādītājs VINPI_06.4 ir viens no nedaudzajiem HP VINPI rādītājiem, kas tieši raksturo etniskās piederības dimensiju un projektu ieguldījumu diskriminācijas mazināšanā rases vai etniskās izcelsmes dēļ. Projektu piemēri apliecina gan universālu iekļaujošu pieeju, piemēram, projektā “Pasākumi iekļaujošai nodarbinātībai” (4.3.3.2/1/24/I/002), gan mērķētu atbalstu etnisko minoritāšu grupām projektos “Tiesiskuma apziņas spēks cilvēka diskriminācijas izskaušanā” (4.3.4.2/1/24/A/006) un “Laiks IEKĻAUŠANAI” (4.3.4.2/1/24/A/035). Tas liecina, ka etniskās diskriminācijas mazināšanai tiek izmantoti gan vispārēji, gan specifiski atbalsta mehānismi.

	VINPI_07 Bērnu uzraudzības pakalpojumu saņēmušo projekta darbību dalībnieku skaits

	1. Rādītāja būtība
	Rādītājs VINPI_07 paredz uzskaitīt to personu skaitu, kurām dalībai projekta aktivitātēs ir nodrošināts bērnu uzraudzības (pieskatīšanas) pakalpojums. Rādītāja būtība ir saistīta ar mērķa grupas personu dalības projektu aktivitātēs barjeru mazināšanu, īpaši vecākiem un aprūpētājiem, kuri citādi nevarētu piedalīties aktivitātēs laika, vietas vai aprūpes pienākumu dēļ. Līdz ar to rādītājs darbojas kā praktisks iekļaušanas instruments, kas ļauj īstenot vienlīdzīgas iespējas dalībai projektu aktivitātēs.

	2. Rādītāja izmantošana un sasniegtā vērtība

	Rādītājs noteikts: 18 projektos jeb 8% no kopumā 218 ESF+ projektiem. 
Sasniegtā vērtība: 149 personas (124 sievietes un 25 vīrieši).
Metodiska piezīme: VINPI_07 ir rādītājs, kura sasniegums ir tieši atkarīgs no aktivitāšu norises laika, dalībnieku faktiskajām vajadzībām un uzskaites prakses. Visbiežāk bērnu uzraudzības pakalpojums tiek nodrošināts pēc pieprasījuma, līdz ar to zema vērtība nav uzskatāma par negatīvu rezultātu, ja pakalpojums vēl nav aktivizēts vai nav bijis pieprasīts.

	3. Rādītāja rezultātu interpretācijas riski

	Galvenais interpretācijas risks ir rādītāja kvantitatīva vērtēšana bez konteksta. Sasniegto vērtību nevajadzētu interpretēt kā nepietiekamu iekļaušanas pasākumu īstenošanu, neņemot vērā projektu ieviešanas grafikus vai faktisko pakalpojuma pieprasījumu. Papildu risks saistīts ar atšķirīgu uzskaites pieeju, piemēram, jautājumu, vai bērnu uzraudzības pakalpojums tiek uzskaitīts par katru vecāku atsevišķi vai par vienu mājsaimniecību.

	4. Projektu piemēri, kas veido rādītāja sasniegumu

	-	“Bērnu ar autismu talantu atklāšana, viņu vecāku (mammu) iespēju realizēšana un sabiedrības iekļaušanas veicināšana hakatonā "Talantu stāsti" (4.3.4.2/1/24/A/004). Sasniegtā vērtība 94 personas (94 sievietes un 0 vīrieši). Lai nodrošinātu atbalstu bērniem ar autismu, projekta ietvaros tika nodrošināts pieskatīšanas pakalpojums, tādā veidā dodot iespēju vecākam piedalīties projekta rīkotajos pasākumos.
· “Visi vienlīdzīgi, visi atšķirīgi…” (4.3.4.2/1/24/A/023). Sasniegtā vērtība  44 personas (22 sievietes un 22 vīrieši), kur bērnu uzraudzība nodrošināta apmācību norises vietā un pakalpojuma nepieciešamība identificēta reģistrācijas aptaujā. Ar atbalstu bērnu pieskatīšanā vecākiem bija iespēja piedalīties dažādības vadības un karjeras semināros, dzimumu līdztiesības un karjeras semināros, atbalsta grupās. 
· “Droša pasaule Tev: efektīvs atbalsta pakalpojums vardarbībā cietušām grūtniecēm un jaunajām māmiņām” (4.3.6.4/2/24/A/007). Sasniegtā vērtība (1 sieviete). Projekta ietvaros tiek nodrošināts bērnu uzraudzības pakalpojums sociālās rehabilitācijas pakalpojuma saņēmējām atbalsta pasākumu saņemšanas un apmeklēšanas laikā, kas dos iespējas pilnvērtīgi piedalīties pasākumos māmiņām, kuras aprūpē mazus bērnus un gūt maksimālo iespējamo labumu no piedāvātajiem atbalsta pakalpojumiem.
·  “Viedie logi ar jauktiem termohromiem un fotohromiem pārklājumiem…” (1.1.1.3/1/24/A/049). Sasniegtā vērtība nav ievadīta, tas ir paredzēts projekta noslēgumā. Projektā bērnu pieskatīšanas pakalpojums paredzēts kā ārpakalpojums Latvijas Universitātes darbiniekiem, veicinot aprūpes pienākumu savienošanu ar pētniecisko darbu un iekļaujošu darba vidi.

	5. Dzimumu dimensijas analīze

	VINPI_07 rādītājs sniedz tiešu ieguldījumu dzimumu līdztiesībā, jo bērnu aprūpes pienākumi[footnoteRef:9] joprojām biežāk ietekmē sieviešu iespējas piedalīties izglītības, nodarbinātības un sociālās līdzdalības pasākumos. No 149 pakalpojuma saņēmējiem 124 jeb 83 % ir sievietes, kas apliecina bērnu uzraudzības pakalpojuma nozīmīgo lomu līdzdalības šķēršļu mazināšanā un iespēju nodrošināšanā iesaistīties profesionālās attīstības un sociālās iekļaušanas aktivitātēs. [9:  Survey of gender gaps in unpaid care, individual and social activities,  https://eige.europa.eu/gender-statistics/dgs/browse/eige/eige_gap] 

Projektu piemēri apliecina, ka bērnu uzraudzības pakalpojums īpaši nozīmīgs ir situācijās, kad mērķa grupa ir māmiņas vai personas ar paaugstinātu sociālās atstumtības risku. Projektā “Bērnu ar autismu talantu atklāšana…” visi pakalpojuma saņēmēji bija sievietes, savukārt projektā “Visi vienlīdzīgi, visi atšķirīgi…” pakalpojumu izmantoja vienādā skaitā sievietes un vīrieši. Tas liecina, ka bērnu uzraudzības pakalpojums var kalpot ne tikai sieviešu līdzdalības veicināšanai, bet arī sekmēt līdzsvarotāku aprūpes pienākumu sadali starp abiem vecākiem.

	6. Invaliditātes dimensijas analīze

	Bērnu uzraudzības pakalpojums ir īpaši nozīmīgs ģimenēm, kurās tiek aprūpēti bērni ar invaliditāti vai funkcionāliem traucējumiem, jo tas palīdz mazināt līdzdalības šķēršļus un nodrošina iespēju pilnvērtīgi iesaistīties projekta aktivitātēs. Projekti “Bērnu ar autismu talantu atklāšana...” (4.3.4.2/1/24/A/004) un “Droša pasaule Tev...” (4.3.6.4/2/24/A/007) apliecina, ka bērnu uzraudzības pakalpojums vienlaikus veicina sociālo iekļaušanu, dzimumu līdztiesību un ģimeņu piekļuvi nepieciešamajam atbalsta.


	VINPI_08 Specifiskus atbalsta pakalpojumus integrācijai izglītības un darba vidē saņēmušo personu ar invaliditāti un funkcionēšanas ierobežojumiem skaits

	1. Rādītāja būtība
	Rādītājs mēra, cik personas ar invaliditāti/funkcionēšanas ierobežojumiem ir saņēmušas konkrētus, mērķētus atbalsta pasākumus, kas palīdz reāli integrēties izglītības vai darba vidē (piem., darba vietas pielāgošana, atbalsta personas, komunikācijas piekļūstamības risinājumi u. c.). 


	2. Rādītāja izmantošana un sasniegtā vērtība

	Rādītājs noteikts: 41 projektā jeb 19% no kopumā 218 ESF+ projektiem.
Sasniegtā vērtība: 1691 personas (t. sk. 846 sievietes, 845 vīrieši) 
Metodiska piezīme: kopumā VINPI_08 ir izmantots salīdzinoši plašā projektu kopumā (41 projekts), un sasniegtā vērtība ir nozīmīga. Vienlaikus rādītāja struktūra rāda ļoti izteiktu koncentrāciju vienā projektā: gandrīz visu rezultātu nodrošina darba vides pielāgošanas atbalsts nodarbinātām personām ar invaliditāti (4.3.3.2/1/24/I/002). 


	[bookmark: _Hlk225493656]3. Rādītāja rezultātu interpretācijas riski

	· kopējais rādītāja augstais sniegums var tikt pārvērtēts, ja tas balstās gandrīz tikai vienā projektā, jo tad rādītājs mazāk atspoguļo sistēmisku praksi citos kontekstos (izglītības vidē, sabiedrībā balstītos pakalpojumos). 
· praksē integrācija pārsvarā tiek “nolasīta” kā darba vides pielāgošana, bet izglītības vide – kā sekundāra; tas var radīt nebalansētu rādītāja saturisko interpretāciju.

	4. Projektu piemēri, kas veido rādītāja sasniegumu

	a) Integrācija darba vidē
“Pasākumi iekļaujošai nodarbinātībai” (4.3.3.2/1/24/I/002) – sasniegtā vērtība 1412 personas. Projekts nodrošina darba vides pielāgojumus personām ar invaliditāti, veicinot nodarbinātības saglabāšanu un integrāciju darba tirgū. 
b) Līdzdalības un sociālās iekļaušanas veicināšana
“Kopā pret diskrimināciju” (4.3.4.2/1/24/A/041) – sasniegtā vērtība 4 personas. Projekts demonstrē pielāgotu risinājumu izmantošanu (piemēram, zīmju valodu, vieglo valodu un universālā dizaina pieeju), lai nodrošinātu personu ar invaliditāti līdzdalību izglītojošās un kultūras aktivitātēs. 
c) Sabiedrībā balstīti pakalpojumi
“Sabiedrībā balstītu sociālo pakalpojumu pieejamības palielināšana Ventspils novadā” (4.3.5.1/2/24/A/008) – sasniegtā vērtība 13 personas. Projektā paredzēti individuāli pielāgoti atbalsta risinājumi personām ar smagiem funkcionēšanas ierobežojumiem, tostarp mobilitātes, pašaprūpes un komunikācijas atbalsts.

	5. Dzimumu dimensijas analīze

	Rādītāja VINPI_08 sasniegtā vērtība ir 1691 persona, no kurām 846 ir sievietes un 845 vīrieši, kas liecina par praktiski līdzsvarotu abu dzimumu pārstāvību atbalsta saņēmēju vidū. Projektu dati norāda, ka specifiskie pielāgojumi un atbalsta pakalpojumi kopumā ir vienlīdz pieejami sievietēm un vīriešiem ar invaliditāti vai funkcionēšanas ierobežojumiem, vienlaikus atsevišķos projektos dzimumu sadalījums var atšķirties atkarībā no mērķgrupas specifikas.

	6. Invaliditātes dimensijas analīze

	VINPI_08 ir viens no būtiskākajiem HP VINPI rādītājiem invaliditātes dimensijā, jo tas raksturo personu ar invaliditāti un funkcionēšanas ierobežojumiem saņemto individuāli pielāgoto atbalstu integrācijai izglītības un darba vidē. Sasniegtā vērtība (1691 persona) apliecina, ka projektos tiek nodrošināti konkrēti pielāgojumi un atbalsta pasākumi, nevis tikai vispārīgi piekļūstamības risinājumi. 
Vienlaikus rādītāja sasniegumi lielā mērā koncentrēti projektā “Pasākumi iekļaujošai nodarbinātībai”, kas apliecina darba vides pielāgošanas nozīmi personu ar invaliditāti integrācijā darba tirgū. Savukārt citi projektu piemēri liecina, ka atbalsts tiek nodrošināts arī plašākā sociālās iekļaušanas, līdzdalības un izglītības kontekstā. 
Rādītāja interpretācijā jāņem vērā rezultātu koncentrācija atsevišķos projektos, tādēļ sasniegtie rezultāti vērtējami kopā ar kvalitatīvu analīzi par atbalsta veidiem un to ietekmi uz personu ar invaliditāti iekļaušanu.

	VINPI_09 Digitālo materiālu, kuros ir veikta informācijas pielāgošana personām ar dažādiem funkcionēšanas ierobežojumiem, skaits

	1. Rādītāja būtība
	Rādītājs fokusējas uz praktisku pielāgojumu (izmantojot universālā dizaina principus un vairāku sensoru kanālu - redze, dzirde, tauste) veikšanu digitālajā saturā, lai mazinātu diskriminācijas un sociālās atstumtības riskus digitālajā vidē.

	2. Rādītāja izmantošana un sasniegtā vērtība

	Rādītājs noteikts: 23 projektos jeb 11% no kopumā 218 ESF+ projektiem (SAMP 1.1.1.3.; 1.2.3.6.; 1.3.1.1.; 1.3.1.2.; 2.2.1.1.; 2.2.3.3.; 4.2.1.2.; 4.2.1.8.; 4.3.5.1.; 5.1.1.4.; 6.1.1.2.). 
Plānotā vērtība: 34
Sasniegtā vērtība: 0
[bookmark: _Hlk236229367]Pārskata periodā rādītājam nav ievadīta neviena sasniegtā vērtība, lai gan vairāku projektu aprakstos ir identificējamas darbības, kas pēc būtības atbilst rādītāja definīcijai. Tas norāda uz ieviešanas un uzskaites nobīdi laikā, nevis uz horizontālā principa neievērošanu pēc būtības.
Metodiska piezīme: VINPI_09 ir rezultāta rādītājs, kura sasniegšana ir tieši atkarīga no digitālo risinājumu faktiskas izstrādes vai ieviešanas noslēguma. Projektu agrīnajās vai vidusposma īstenošanas fāzēs rādītāja vērtība objektīvi var būt 0, pat ja horizontālā principa prasības jau ir integrētas projektēšanas un izstrādes procesos.

	3.Rezultātu interpretācijas riski
	· Atšķirīga izpratne par to, kas uzskatāms par “pielāgotu digitālu materiālu”. Projektu īstenotāji var atšķirīgi interpretēt rādītāja definīciju, piemēram, par pielāgojumu uzskatot tikai minimālu tehnisku uzlabojumu vai, pretēji, neuzskaitot materiālus, kuros piekļūstamības prasības ir integrētas jau izstrādes procesā.
· Kvantitāte ne vienmēr atspoguļo ietekmi. Rādītājs uzskaita pielāgoto digitālo materiālu skaitu, bet nesniedz informāciju par pielāgojumu kvalitāti, apjomu vai to faktisko lietderību personām ar dažādiem funkcionēšanas ierobežojumiem.

	4. Projektu piemēri, kas veido rādītāja sasniegumu

	Vairākos projektos ir paredzētas vai īstenošanas procesā esošas darbības, kas atbilst VINPI_09 būtībai:
· “Inovācijas laboratorija digitalizācijas priekšrocību izmantošanai” (1.3.1.2/1/23/I/001) – projektā paredzēta digitālo pakalpojumu un informācijas pielāgošana personām ar funkcionēšanas ierobežojumiem, ievērojot universālā dizaina un piekļūstamības principus. 
· “Veselības klasteris” (1.2.3.6/2/24/A/002) – tiek attīstīti piekļūstami digitālie risinājumi, tostarp tīmekļvietne atbilstoši piekļūstamības prasībām, informācija vieglajā valodā un mobilie risinājumi personām ar funkcionēšanas ierobežojumiem
· “Asistīvās tehnoloģijas mācību atbalstam” (4.2.1.2/1/25/I/001) – digitālo materiālu izstrādē paredzēti universālā dizaina risinājumi, tostarp alternatīvie teksti, subtitri, transkripcijas, kontrastējošs dizains un alternatīvi informācijas uztveres veidi.

	[bookmark: _Hlk239769446]5. Dzimumu dimensijas analīze

	Rādītājs VINPI_09 pēc būtības ir dzimumneitrāls, jo digitālās piekļūstamības pielāgojumi vienlīdz uzlabo informācijas piekļūstamību sievietēm un vīriešiem. Vienlaikus jāņem vērā, ka digitālā atstumtība biežāk skar noteiktas grupas (piemēram, vecāka gadagājuma sievietes vai vientuļus seniorus), tādēļ piekļūstamu digitālo materiālu attīstība netieši veicina arī dzimumu līdztiesību.

	6. Invaliditātes dimensijas analīze

	VINPI_09 ir tieši vērsts uz invaliditātes dimensijas integrēšanu, jo paredz pielāgojumus personām ar redzes, dzirdes, kustību un citiem funkcionēšanas ierobežojumiem. Projektos paredzētie risinājumi (alt-teksti, subtitri, audio apraksti, transkripcijas, viegli lasāms saturs, Braila vai taktili elementi) būtiski uzlabo digitālās vides piekļūstamību un samazina informācijas nepiekļūstamību kā diskriminācijas formu.


Dzimumu pārstāvniecības analīze
Dzimumu dalījumā pieejamo datu analīze liecina, ka vairākos HP rādītājos vērojams izteikts sieviešu pārsvars, savukārt atsevišķos rādītājos sieviešu un vīriešu pārstāvniecība ir līdzsvarota. Novērotās atšķirības galvenokārt skaidrojamas ar attiecīgo pasākumu mērķgrupām un intervenču saturu. Visaugstākais sieviešu īpatsvars konstatēts rādītājos, kas saistīti ar bērnu aprūpes atbalstu, sociālo iekļaušanu un pieaugušo izglītību, savukārt rādītājos, kas saistīti ar sabiedrības informēšanu vai diskriminācijas mazināšanas pasākumiem, dzimumu sadalījums ir līdzsvarotāks.
2. tabula. HP rādītāji ar lielākajām sieviešu un vīriešu īpatsvara atšķirībām
	Rādītājs
	Vīriešu skaits
	Sieviešu skaits
	Kopā
	Sieviešu īpatsvars

	VINPI_07
	25
	124
	149
	83 %

	VINPI_03
	2 894
	10 687
	13 581*
	79 %*

	VINPI_06.2
	2 050
	4 063
	6 113
	66 %

	VINPI_06.4
	947
	1 393
	2 340
	60 %

	VINPI_06.1
	2 333
	3 141
	5 474
	57 %


Datu avots: KP VIS.
3. tabula. HP rādītāji ar līdzsvarotu sieviešu un vīriešu sadalījumu
	Rādītājs
	Vīriešu skaits
	Sieviešu skaits
	Kopā
	Sieviešu īpatsvars

	VINPI_04
	3 685
	3 682
	7 367
	50 %

	VINPI_08
	845
	846
	1 691
	50 %


Datu avots: KP VIS.

Kopumā dzimumu sadalījuma analīze neliecina par sistemātisku kāda dzimuma izslēgšanu no atbalsta pasākumiem, bet atspoguļo atšķirīgas vajadzības un iesaistes modeļus dažādās mērķgrupās. Vienlaikus izteiktais sieviešu pārsvars atsevišķos rādītājos norāda uz nepieciešamību turpināt vērtēt, vai atbalsta pasākumi sasniedz abus dzimumus atbilstoši identificētajām vajadzībām un horizontālā principa mērķiem.
Galvenās atziņas par ESF+ rādītājiem
1. ESF+ rādītāji nodrošina tiešu un pierādāmu informāciju par HP VINPI īstenošanu, jo ļauj analizēt gan sasniegtās mērķgrupas, gan ieguldījumu dzimumu līdztiesības, invaliditātes, vecuma un etniskās piederības dimensijās. 
2. Invaliditātes dimensija ir visplašāk pārstāvētā rādītāju sistēmā, aptverot gan personu ar invaliditāti sasniegšanu, gan piekļūstamības, nodarbinātības un sociālās iekļaušanas pasākumus. 

3. Dzimumu dimensijā vairākos rādītājos vērojams būtisks sieviešu pārsvars, īpaši sociālās iekļaušanas, pieaugušo izglītības un bērnu uzraudzības pasākumos, savukārt atsevišķi rādītāji liecina par līdzsvarotu sieviešu un vīriešu iesaisti. 
4. Vecuma un etniskās piederības dimensijas tiek aptvertas ierobežotāk, tomēr projektu piemēri apliecina mērķētu ieguldījumu sociālās atstumtības un diskriminācijas risku mazināšanā šajās grupās. 
5. HP VINPI rādītāju sistēma neparedz sistemātisku datu uzkrāšanu par diskrimināciju seksuālās orientācijas, reliģiskās vai citas pārliecības un citu pazīmju dēļ. Tāpēc šo dimensiju izvērtējums nav iespējams kvantitatīvā līmenī. 
6. Rādītāju interpretāciju ierobežo to kvantitatīvais raksturs un atsevišķu rezultātu koncentrācija nelielā projektu skaitā, tādēļ ietekmes izvērtēšanai nepieciešama kvalitatīva projektu satura analīze.
7. [bookmark: _Hlk242792461]ESF+ rādītāju sistēma kopumā ir atbilstoša HP VINPI monitorēšanai, tomēr daļa rādītāju tiek uzkrāti paralēli Programmas rādītājiem, radot papildu administratīvo slogu un datu dublēšanos (piemēram, VINPI_02.2, VINPI_06.1, VINPI_06.2, VINPI_06.3, VINPI_06.4). Tādēļ nākamajā plānošanas periodā būtu vērtējama rādītāju sistēmas optimizācija, pēc iespējas integrējot HP aspektus Programmas pamatrādītājos.
[bookmark: _Hlk239848533][bookmark: _Hlk224572200]2. Horizontālā principa rādītāju analīze ERAF, KF, TPF projektos (n=2192, VINPI_10-VINPI_18) 
ERAF, KF un TPF projektos horizontālā principa īstenošana tiek uzraudzīta ar deviņiem rādītājiem (VINPI_10 – VINPI_18)[footnoteRef:10], kas aptver dzimumu līdztiesības, nediskriminācijas, piekļūstamības un universālā dizaina aspektus, ļaujot novērtēt HP integrāciju 2192 projektos. [10:  Rādītāji ir definēti HP vadlīniju 4.pielikumā, skatīt šeit: https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027] 

	VINPI_10
	Atbalstu saņēmušo komersantu valdēs esošo personu dalījums pēc dzimuma

	VINPI_11
	Enerģētiskās nabadzības riskam pakļauto personu,  kurām ir nodrošināti atbalsta pasākumi, skaits 

	VINPI_12
	Objektu, kuros ir nodrošināta vides un informācijas piekļūstamība, skaits

	VINPI_13
	Civilās aizsardzības pasākumu,  kuros ir nodrošināti piekļūstami pakalpojumi un informācija personām ar funkcionēšanas ierobežojumiem, skaits

	VINPI_14
	Sabiedriskā transporta vienību, kur  ir nodrošināta vides un informācijas piekļūstamība, skaits

	VINPI_15
	Pašapkalpošanās termināļu (piemēram, maksājumu termināļi, biļešu automāti, reģistrācijas automāti), kuri atbilst personu ar dažādiem funkcionēšanas ierobežojumiem vajadzībām, skaits

	VINPI_16
	Uz tīmekļvietnes un mobilajās ierīcēm izmantojamu  pakalpojumu, t.sk. civilās aizsardzības informācijas pakalpojumu, kas atbilst personu ar dažādiem funkcionēšanas ierobežojumiem vajadzībām, skaits 

	VINPI_17
	Veikto vides un informācijas piekļūstamības pašnovērtējumu skaits

	VINPI_18
	Konsultatīva rakstura pasākumu par būvētās vides, informācijas un tehnoloģiju un to risinājumu  piekļūstamību personām ar dažādiem funkcionēšanas ierobežojumiem skaits.



2. attēlā redzams, ka visbiežāk izmantots rādītājs VINPI_12 (64 projekti), kam seko VINPI_18 (38 projekti) un VINPI_14 (20 projekti). Savukārt rādītāji VINPI_10, VINPI_11, VINPI_15 un VINPI_16 projektos nav izmantoti, bet VINPI_13 un VINPI_17 ir noteikti tikai atsevišķos projektos. Tas liecina, ka ERAF, KF un TPF projektu portfelī HP īstenošanas uzraudzība koncentrējas uz salīdzinoši nelielu rādītāju daļu, kamēr vairāki Programmas līmenī definētie rādītāji līdz šim nav tikuši izmantoti vai izmantoti ļoti ierobežoti.




2. attēls. Projektu skaits, kuros noteikti horizontālā principa rādītāji VINPI_10–VINPI_18 (n = 2192 projekti).

[image: ]


4.tabulā analizēti deviņi ERAF, KF un TPF horizontālā principa rādītāji (VINPI_10–VINPI_18), novērtējot to izmantošanu 2192 projektos, sasniegtās vērtības un ieguldījumu dzimumu līdztiesības, nediskriminācijas, piekļūstamības un universālā dizaina principu īstenošanā. Analīzē izvērtēta rādītāju piemērošanas izplatība projektu līmenī, sasniegto rezultātu saturs un interpretācijas ierobežojumi, īpašu uzmanību pievēršot tam, kā rādītāji raksturo Programmas ieguldījumu horizontālā principa “Vienlīdzība, iekļaušana, nediskriminācija un pamattiesību ievērošana” īstenošanā infrastruktūras, uzņēmējdarbības, inovāciju un publisko pakalpojumu attīstības jomās.
4. tabula. ERAF, KF, TPF projektu horizontālā principa rādītāju (VINPI_10 – VINPI_18) analītiskais izvērtējums
	VINPI_10 Atbalstu saņēmušo komersantu valdēs esošo personu dalījums pēc dzimuma

	1. Rādītāja būtība
	VINPI_10 mēra dzimumu pārstāvību komersantu valdēs, lai plānošanas perioda beigās sniegtu pārskatu par sieviešu un vīriešu iesaisti lēmumu pieņemšanā. Tas ir aprakstošs rādītājs, kas atspoguļo vienu no centrālajiem vienlīdzīgu iespēju aspektiem — pārstāvību uzņēmumu pārvaldībā.

	2. Rādītāja izmantošana un sasniegtā vērtība

	Rādītājs noteikts: 8 projektos (kā HP pamatojuma elements), (1.1.1.3., 1.2.1.4., 1.2.3.1., 1.2.3.6., 1.2.3.6.).
Sasniegtā vērtība: 0 – rādītājs tiek fiksēts tikai perioda noslēgumā.
Metodiska piezīme: Pārskata periodā rādītājam nav ievadīta neviena sasniegtā vērtība, lai gan vairāku projektu aprakstos ir identificējamas darbības, kas pēc būtības atbilst rādītāja definīcijai. Tas norāda uz ieviešanas un uzskaites nobīdi laikā, nevis uz horizontālā principa neievērošanu pēc būtības.

	3. Rādītāja rezultātu interpretācijas riski


	· rezultātā var dominēt neliels skaits atbalstīto komersantu (piem., viens liels komersants ar lielu valdi), kas izmaina kopējo ainu par programmu kopumā vai neliels projektu skaits, kuri šo rādītāju piesaistījuši;
· valdes sastāvs var būt mainīgs (pārvēlēšanas, nominācijas) — mērījums vienā brīdī var neatspoguļot situāciju atbalsta piešķiršanas brīdī vai atbalsta ietekmes periodā;
· VINPI_10 pamatā ir aprakstošs rādītājs; pat ja novēro sieviešu īpatsvara pieaugumu, bez papildu analīzes var būt grūti pierādīt, ka izmaiņas ir tieši atbalsta rezultāts;
· dzimumu līdzsvars valdēs atšķiras pa nozarēm (piem., STEM/zinātņietilpīgas jomas vai pakalpojumi), tādēļ perioda beigās vajadzēs rezultātus interpretēt nozaru kontekstā (pretējā gadījumā secinājumi var būt pārlieku vispārināti).

	3. Dzimumu dimensijas analīze

	VINPI_10 ir tieši orientēts uz dzimumu dimensiju, jo mēra sieviešu un vīriešu pārstāvību lēmumu pieņemšanā (komersantu valdēs). VINPI_10 plānošanas perioda beigās ļaus parādīt: dzimumu sadalījumu valdēs (absolūti skaitļi un/vai īpatsvari); vai atbalstītajiem komersantiem valdēs novērojama dzimumu disproporcija; vai pastāv atšķirības pēc nozares un pēc komersantu lieluma.

	4. Projektu piemēri, kas veido rādītāja sasniegumu

	VINPI_10 rādītāja sasniegumu veido (1) tiešais datu ieguves mehānisms (dzimumu sastāvs uzņēmumu valdēs), (2) netiešais ekosistēmas ietekmes mehānisms (sieviešu iesaistes stiprināšana inovāciju un tehnoloģiju procesos), un (3) rādītāja metodoloģiski atbilstoša iegūšana perioda noslēguma izvērtējumā, izmantojot LURSOFT datus. 
· “Digitālā dvīņa un zarnas-uz-čipa modeļsistēmu izmantošana personalizētai metformīna terapijai 2. tipa cukura diabēta pacientiem” (1.1.1.3/1/24/A/043) plānotais VINPI_10 pierādījums ir atbalstu saņēmušo komersantu valdes personāla saraksts dalījumā pēc dzimuma, kas ir tieši atbilstošs VINPI_10 būtībai, jo sniedz rādītājam nepieciešamos datus par valdēm un dzimumu.
· Savukārt projektā “Atbalsts tehnoloģiju pārneses sistēmas pilnveidošanai” (1.2.1.4/1/23/I/001) apraksts fokusējas uz sieviešu iesaisti pasākumos/aktivitātēs (publicitāte, komunikācijas kanāli, satura veidošana), kas pēc būtības vairāk atbilst līdzdalības dimensijai, nevis uzņēmumu pārvaldības struktūrai (valdēm). 

	VINPI_11 Enerģētiskās nabadzības riskam pakļauto personu,  kurām ir nodrošināti atbalsta pasākumi, skaits

	VINPI_11 ir vērsts uz to personu sasniegšanas uzraudzību, kuras saskaras ar enerģētiskās nabadzības risku, un raksturo atbalsta pasākumu ieguldījumu vienlīdzīgu iespēju veicināšanā un dzīves kvalitātes uzlabošanā. Analizētajā periodā nevienā projektā šis HP VINPI rādītājs netika izvēlēts, līdz ar to nav pieejami dati par tā sasniegtajām vērtībām.
Ņemot vērā, ka rādītājs līdz šim nav ticis izmantots projektu līmenī, pēc projektu uzsākšanas būtu atkārtoti jāizvērtē tā aktualitāte un piemērotība HP uzraudzībai. Ja arī turpmākajos gados finansējuma saņēmēji šo rādītāju neizvēlas vai tā sasniegšanai nepieciešamie dati ir pieejami citās nozares uzraudzības sistēmās, būtu apsverama rādītāja pārskatīšana vai aizstāšana ar plašāk piemērojamu rādītāju, kas efektīvāk atspoguļotu enerģētiskās nabadzības mazināšanas un vienlīdzīgu iespēju veicināšanas rezultātus projektu līmenī.

	VINPI_12 “Objektu, kuros ir nodrošināta vides un informācijas piekļūstamība, skaits”

	1. Rādītāja būtība
	VINPI_12 pēc būtības mēra nevis procesu, bet piekļūstamības uzlabojumu rezultātu infrastruktūrā/vidē, izsakot to objektu skaitā, kuros īstenoti piekļūstamību uzlabojoši risinājumi (piem., publiskās ārtelpas, ielu posmi, šķērsojumi, promenādes u. tml.) un fiksē pabeigtu fizisku/vides risinājumu piekļūstamības  uzlabojumus (bieži saistībā ar universālā dizaina principiem). 

	2. Rādītāja izmantošana un sasniegtā vērtība

	Rādītājs noteikts:  294 projektos jeb 13,4 % no kopumā īstenotajiem 2192 ERAF/KF/TPF projektiem.  (SAMP[footnoteRef:11]), kas norāda, ka VINPI_12 ir ar plašu potenciālo piemērojamību infrastruktūras/vides uzlabojumu projektos. [11: 1.2.1.3.; 1.2.3.6.; 2.1.3.1.; 2.1.3.2.; 2.2.2.2.; 2.2.3.2.; 2.2.3.3.; 2.3.1.2.; 2.3.1.3.; 3.1.1.2.; 3.1.1.4.; 3.1.1.8.; 3.2.1.5.; 4.1.1.1.; 4.1.1.3.; 4.1.1.5.; 4.2.1.3.; 4.2.1.5.; 4.2.1.6.; 4.2.1.7.; 4.2.1.8.; 4.3.1.2.; 4.3.1.3.; 4.3.1.5.; 4.3.5.1.; 5.1.1.1.; 5.1.1.3.; 5.1.1.4.; 5.1.1.5.; 5.1.1.6.; 5.1.1.7.; 5.2.1.1.; 6.1.1.3.; 6.1.1.6.] 

Sasniegtā vērtība: 64 objekti.
Metodiska piezīme: sasniegtās vērtības atbilstoši HP Vadlīnijām[footnoteRef:12] tiks iesniegtas projekta noslēgumā (tikai par faktiski pabeigtām darbībām), tāpēc vidusposmā atspoguļo progresu. [12: Vadlīnijas horizontālā principa “Vienlīdzība, iekļaušana, nediskriminācija un pamattiesību ievērošana” īstenošanai un uzraudzībai (2021-2027) (https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027 )] 


	3. Rādītāja rezultātu interpretācijas riski

	· “Objekta” definīcijas risks – vienā projektā “objekts” var būt laukums/parks, citā – tuneļa šķērsojums, citā – ielas posms. Būtu jāizskaidro vienots definējums, kas tiek saprasts ar vārdu “objekts”.
· Pārāk plaša rādītāja interpretācija: ja projektā formāli min “iekļaušanu”, bet nav standartu/eksperta atzinuma vai konkrētu pierādījumu, pastāv risks, ka rādītājs tiek izpildīts nepamatoti.
· atsevišķos projektos rādītājs ir piesaistīts neatbilstoši (piemēram, “SIA OC VISION finansējuma piesaiste kapitāla tirgū ar mērķi paaugstināt starptautisko konkurētspēju un investīcijas attīstībā un inovācijās” (1.2.1.3/1/25/A/001); Veselības klasteris (1.2.3.6/2/24/A/002)), jo projektos netiek plānota būvniecība.

	5. Projektu piemēri, kas veido rādītāja sasniegumu

	· “Zaļās infrastruktūras attīstība un ieviešana Rīgas vēsturiskajā centrā” (2.1.3.1/1/24/A/021). Piekļūstamības risinājumi tiek integrēti projektēšanas un būvniecības procesā (t.sk. ekspertu iesaiste), mērķgrupas: cilvēki ar invaliditāti, seniori, vecāki ar bērniem. Dizains tiek balstīts uz daudzveidības un iekļaušanas principu (invaliditāte, bērni, seniori, vecāki ar bērniem). Piekļūstamība tiek “iebūvēta” risinājumā jau sākumā, samazinot risku, ka tā būs dārga un nepilnīga, pielabojot vēlāk.
· “Publiskās ārtelpas labiekārtošana “Laika ceļš: Aizputes laukuma modernizācija” (5.1.1.3/1/23/A/022)  – ārtelpā ir plānoti lēzeni uzbraukumi/nobraukumi, soliņi, lietojamība dažādām vecuma un mobilitātes grupām u.c..
· “Infrastruktūras izveide  Alūksnē, Alūksnes novadā” (6.1.1.3/1/24/A/006)  – paredzēts īstenot universālā dizaina principus ielas segumam un labiekārtojumam; izcelta vides lietojamība arī vecākiem ar ratiņiem u.c.
· “Jūras parka labiekārtošana” (5.1.1.3/1/23/A/006)  – paredzēta promenāde, apgaismojums, soliņi, droša pārvietošanās senioriem, bērniem, un vecākiem ar maziem bērniem, cilvēkiem ar invaliditāti.
· “Valsts galvenā autoceļa A7 Rīga - Bauska - Lietuvas robeža (Grenctāle) posma…” (3.1.1.2/1/25/I/001)  – rampu kritumi, margas vairākos līmeņos, taktilais segums; saņemts neatkarīgs vides piekļūstamības ekspertu atzinums (Invalīdu un viņu draugu apvienība “Apeirons”), kas paaugstina risinājumu verifikācijas kvalitāti.

	3. Dzimumu dimensijas analīze

	VINPI_12 pēc būtības nav dzimumu līdztiesības kvantitatīvs rādītājs (tas neskaita personas un nedod sadalījumu pēc dzimuma). Tomēr dzimumu dimensija šajā rādītājā ir netieša, jo piekļūstamības risinājumi ietekmē ikdienas mobilitāti un līdzdalību grupām, kurās dzimumu lomas bieži ir atšķirīgas: 
· vecāki ar maziem bērniem (bieži aprūpes pienākumi praksē biežāk gulstas uz sievietēm[footnoteRef:13]), [13:  https://eige.europa.eu/newsroom/care-and-gender?language_content_entity=en i] 

· seniori (sievietes bieži pārsvarā vecākās vecuma grupās).
Projekta piemēros rādītāja saturs konsekventi sasaistīts ar mērķgrupām (cilvēki ar invaliditāti, seniori, vecāki ar bērniem) un universālā dizaina risinājumiem (lēzeni nobraukumi, soliņi, taktilie elementi, margas u.c.). Tas nozīmē, ka VINPI_12 var kalpot kā priekšnosacījumu rādītājs vienlīdzīgai līdzdalībai, arī dzimumu kontekstā (netieši).

	4. Invaliditātes dimensijas analīze

	· Invaliditātes dimensija ir centrālais elements VINPI_12 rādītāja sasniegumā, jo visi apskatītie projektu piemēri tieši demonstrē pielāgojumus cilvēkiem ar invaliditāti. 
· Projekti rāda trīs mehānismus: fizisko šķēršļu novēršana, funkcionāla lietojamība un universālā dizaina integrēšana. 
· Visaugstāko kvalitāti nodrošina projekti ar ekspertu iesaisti un neatkarīgu piekļūstamības novērtējumu (piem., Apeirons atzinums). 
· Invaliditātes dimensija sniedz tiešu pienesumu iekļaušanai, drošībai un vienlīdzībai, vienlaikus uzlabojot publiskās telpas kvalitāti visai sabiedrībai un ilgtspēju.

	VINPI_13 “Civilās aizsardzības pasākumu,  kuros ir nodrošināti piekļūstami pakalpojumi un informācija personām ar funkcionēšanas ierobežojumiem, skaits”

	1. Rādītāja būtība
	VINPI_13 ir skaitlisks rādītājs (pasākumu/projektu skaits), kas mēra, cik civilās aizsardzības pasākumos ir reāli nodrošināta piekļūstamība (gan vide, gan informācija) personām ar funkcionēšanas ierobežojumiem. Rādītāja vērtība ir īpaši nozīmīga civilajā aizsardzībā, jo piekļūstamība šeit nav “papildus kvalitāte”, bet tiesību un drošības nodrošināšanas priekšnosacījums (spēja saņemt brīdinājumu, saprast informāciju, nokļūt drošā vietā un saņemt atbalstu vienlīdzīgi) cilvēkiem ar funkcionēšanas ierobežojumiem, vecākiem ar bērniem, senioriem. 

	2. Rādītāja izmantošana un sasniegtā vērtība

	Rādītājs noteikts: 21 projektā jeb 0,1 % no kopumā īstenotajiem 2192 ERAF/KF/TPF projektiem (2.1.3.3., 5.2.1.1.SAMP).
Sasniegtā vērtība: 2 
Metodiska piezīme: vērtības tiks iesniegtas projekta noslēgumā (tikai par faktiski pabeigtām darbībām), tāpēc vidusposmā atspoguļo tikai progresu.

	3. Rādītāja rezultātu interpretācijas risks

	Pastāv risks, ka projekta aprakstā deklarētā “piekļūstamība” tiek uztverta kā pietiekams pamats skaitīšanai, pat ja nav noteikti minimālie sasniedzamie kritēriji (piem., kādi kanāli, kādi formāti tiks izmantoti, kā pierāda rādītāja sasniegšanu).
Atbilstoši KP VIS datiem, 54 projektos tika pievienota specifiskā darbība “Civilās aizsardzības pasākumi personām ar funkcionēšanas ierobežojumiem” un 7 projektos -  “Piekļūstamas informatīvā tālruņa līnijas”, kas var nodrošināt augstāku rādītāja sasniegumu. Vienlaikus VINPI_13 šajos projektos nav pievienots, kas rada risku, ka rādītājs neatspoguļos reālo pienesumu, ko sniedz projekti.  

	4. Projektu piemēri, kas veido rādītāja sasniegumu

	Rādītāja sasniegums ir koncentrēts divos projektos, kuri aptver divus atšķirīgus civilās aizsardzības posmus: 
· “Sabiedrības brīdināšanas sistēmas ABS+ ieviešana” (2.1.3.3/1/24/I/001). Projekts nodrošina, ka agrīnās brīdināšanas paziņojumi ir piekļūstami dažādām cilvēku grupām ar funkcionēšanas ierobežojumiem. Brīdinājuma ziņas tiek pielāgotas atkarībā no mobilās ierīces iestatījumiem un operētājsistēmas:
· neredzīgiem un vājredzīgiem cilvēkiem – brīdinājuma teksts tiek atskaņots audio formātā;
· cilvēkiem ar kustību traucējumiem – iespējama automātiska ziņas audio atskaņošana, ja ierīce to atbalsta;
· cilvēkiem ar dzirdes traucējumiem – ierīce nodrošina vibrācijas signālu un paziņojuma parādīšanu tieši uz ekrāna, arī tad, ja ekrāns konkrētajā brīdī nav aktīvs.
Pozitīvi ir tas, ka projekts aptver “ķēdi” no brīdinājuma līdz patvertnes izmantošanai, bet vienlaikus rada risku, ka rādītājs neatspoguļo pārējo civilās aizsardzības spektru (evakuācija, transporta pieejamība, atbalsta personāls, alternatīvie informācijas kanāli, krīzes komunikācija, u.c.).
-  “Patvertņu pielāgošana un aprīkošana civilās aizsardzības mērķiem Gulbenes novadā” (5.2.1.1/1/25/I/030) vērsts uz to, lai: 
· civilās aizsardzības pasākumi būtu piekļūstami, saprotami un izmantojami arī personām ar funkcionēšanas ierobežojumiem; 
· plānotie risinājumi ietver patvertņu fiziskās vides pielāgošanu personām ar kustību, redzes, dzirdes vai uztveres traucējumiem; 
· ar patvertnēm saistītās informācijas piekļūstamību – saprotamu, daudzkanālu un viegli uztveramu; 
· ieteikumus iesaistītajām institūcijām par personu ar funkcionēšanas ierobežojumiem vajadzībām civilās aizsardzības situācijās; 
· darbinieku gatavības un kompetences stiprināšanu, lai nodrošinātu iekļaujošu un profesionālu rīcību krīzes brīžos.
Pozitīvi vērtējams, ka projekts ietver gan praktiskus pielāgojumus, gan institucionālās kapacitātes stiprināšanu, kas ir būtiski noturīgai civilās aizsardzības sistēmai.

	[bookmark: _Hlk224306141]3. Invaliditātes dimensijas analīze

	ABS+ projekts parāda universālā dizaina pieeju informācijai: viena brīdinājuma sistēma, kas ir piekļūstama personām ar dažādām vajadzībām, izmantojot ierīces funkcionalitāti (audio, vibrācija, ekrāna paziņojums).
Patvertņu projekts aptver ne tikai fizisko vidi un informāciju, bet arī institucionālo kapacitāti (ieteikumi, darbinieku gatavība reaģēt iekļaujoši), kas civilajā aizsardzībā ir kritiski — jo pat perfekti tehniskie risinājumi bez organizatoriskā atbalsta var nestrādāt praksē. 
Uzlabojamā joma: projektos būtu vairāk jāstiprina kognitīvā piekļūstamība (strukturēts saturs, vieglā valoda, piktogrammas) un alternatīvie kanāli (gadījumos, kad mobilās ierīces/tehnoloģijas nav pieejamas vai nedarbojas).

	VINPI_14  “Sabiedriskā transporta vienību, kur  ir nodrošināta vides un informācijas piekļūstamība, skaits” 

	[bookmark: _Hlk224309313]1. Rādītāja būtība
	VINPI_14 mēra iegādāto piekļūstamu sabiedriskā transporta vienību skaitu (nevis projektu skaitu). Tātad viena projekta ietvaros var rasties vairākas “vienības”, kas veido rādītāja vērtību (autobusi, vilcienu sastāvi u. c.). 

	2. Rādītāja izmantošana un sasniegtā vērtība

	Rādītāja sasniegums  ir koncentrēts projektos ar lielāku vienību skaitu (piem., elektrovilcienu iegāde). Rādītāja izaugsme var būt “lēna” sākumā un “lēciens” brīdī, kad lieli iepirkumi tiek pabeigti un vienības nodotas ekspluatācijā.
[bookmark: _Hlk224570675]Rādītājs noteikts: 16 projektos jeb 0.7% no kopumā īstenotajiem 2192 ERAF/KF/TPF projektiem (2.4.1.2.; 2.4.1.3.; 4.3.5.1.; 6.1.1.6. SAMP)
Sasniegtā vērtība: 20 vienības.
Metodiska piezīme: vērtības tiks iesniegtas projekta noslēgumā (tikai par faktiski pabeigtām darbībām), tāpēc vidusposmā atspoguļo progresu.

	3. Rādītāja rezultātu interpretācijas riski

	· pastāv atšķirība starp “prasības iekļautas tehniskajā specifikācijā” un “piekļūstamība ir reāli nodrošināta un funkcionē ekspluatācijā”.
· transportlīdzeklī var būt nodrošināta vides piekļūstamība (iekāpšana, margas, grīda), bet nepilnīga informācijas piekļūstamība (audio/vizuālie paziņojumi, maršruta informācija, ārkārtas paziņojumi). Ja nav minimālā standarta, piekļūstamība var tikt interpretēta pārāk plaši.
· transporta vienība pati par sevi ir tikai daļa no piekļūstama transporta pakalpojuma: ja pieturas/stacijas, biļešu iegāde, digitālā informācija un apkalpošanas kārtība nav piekļūstama, kopējā efektivitāte samazinās. VINPI_14 gan to tieši nemēra, bet ES fondu 2021.-2027.gada plānošanas perioda noslēguma HP izvērtējumā [footnoteRef:14] ir vērts norādīt šo aspektu. [14:  2028.gadā LM sadarbībā ar TM kā par HP koordināciju atbildīgā institūcija veiks izvērtējumu Horizontālā principa “Vienlīdzība, iekļaušana, nediskriminācija un pamattiesību ievērošana” īstenošanas ietekmes 2021.-2027.gada ES fondu plānošanas periodā izvērtējums” (https://www.esfondi.lv/profesionaliem/izvertesana/izvertesanas-plans )] 


	[bookmark: _Hlk224309353]4. Projektu piemēri, kas veido rādītāja sasniegumu:

	· “Bezemisiju transportlīdzekļu iegāde Preiļu novada pašvaldības funkciju īstenošanai” (6.1.1.6/1/24/A/010)  – iegādāti elektroautobusi (2 vienības) ar nodrošinātu vides un informācijas piekļūstamību personām ar redzes, dzirdes un kustību traucējumiem (atsauce uz NMP pievienoto atskaiti).
· “Bezemisiju transportlīdzekļa un tā uzlādes iekārtas iegāde Ludzas novada pašvaldības autonomo funkciju īstenošanai” (6.1.1.6/1/24/A/005)  – iegādāts elektroautobuss un uzlādes iekārta (2 vienības) t.sk. tehniskajā specifikācijā iekļautas prasības attiecībā uz piekļūstamības risinājumiem (kontrasta elementi, pogas ar skaņas signālu, paziņojumu skaņas sistēma, neslīdošs grīdas segums u. c.).
· “Rīgas un Pierīgas pasažieru pārvadāšanai nepieciešamo elektrovilcienu iegāde (2. posms)” (2.4.1.2/1/24/I/001) – iegādāti elektrovilcieni (6 vienības); ekspluatācijā nodoti 6 elektrovilcieni ar nodrošinātu vides un informācijas piekļūstamību personām ar funkcionāliem traucējumiem.

	[bookmark: _Hlk224309415]5. Invaliditātes dimensijas analīze

	Pozitīvie elementi:
· Vides piekļūstamība (fiziskā vide transportlīdzeklī): Ludzas piemērā ir konkrēti un pārbaudāmi risinājumi: kontrastējošas margas/pakāpienu marķējumi, neslīdošs grīdas segums, pogas ar kontrastu.
· Informācijas piekļūstamība: minēta paziņojumu skaņas sistēma un skaņas signāli (piemēram, “STOP” poga). Tas īpaši svarīgi personām ar redzes traucējumiem.
· Piekļūstamības prasības ir integrētas iepirkumā: Ludzas projektā ir labs signāls, ka piekļūstamība ir integrēta jau iepirkuma tehniskajā specifikācijā — t. i., tiek ieviesta sistēmiski, nevis “pēc tam pielāgota”.
Iespējamie nenosegtie aspekti:
· Kognitīvā piekļūstamība: vienkāršota, saprotama informācija (tekstu skaidrība, piktogrammas, konsekvents paziņojumu formāts).
· Vizuālā informācija cilvēkiem ar dzirdes traucējumiem: piemēros vairāk izcelta audio sistēma, bet būtu vērtīgi skaidri fiksēt arī vizuālos paziņojumus (LED displeji, teksta ziņojumi, maršrutu informācija).
· Ratiņkrēsla lietotāju “pilna cikla piekļūstamība”: iekāpšana/izkāpšana, vietas, drošības elementi, izkārtojums, nodrošināt, ka “piekļūstamība” ietver arī praktisku un funkcionālu lietojamību (ne tikai atsevišķus elementus).

	VINPI_15 Pašapkalpošanās termināļu (piemēram, maksājumu termināļi, biļešu automāti, reģistrācijas automāti), kuri atbilst personu ar dažādiem funkcionēšanas ierobežojumiem vajadzībām, skaits

	VINPI_15 ir vērsts uz piekļūstamības veicināšanas uzraudzību publiskajā un pakalpojumu vidē. Rādītājs raksturo tādu pašapkalpošanās termināļu pieejamību, kas ir pielāgoti personām ar dažādiem funkcionēšanas ierobežojumiem, tādējādi veicinot vienlīdzīgu piekļuvi pakalpojumiem, informācijai un patstāvīgu pakalpojumu saņemšanu. Rādītājs atspoguļo Universālā dizaina un piekļūstamības principu ieviešanu infrastruktūras un pakalpojumu attīstības projektos.
Analizētajā periodā nevienā projektā HP VINPI_15 rādītājs netika izvēlēts, līdz ar to nav pieejami dati par tā sasniegtajām vērtībām. Tas liecina, ka pārskata periodā netika plānotas vai identificētas tādas projektu aktivitātes, kuru rezultātā tiktu izveidoti vai pielāgoti pašapkalpošanās termināļi atbilstoši personu ar funkcionēšanas ierobežojumiem vajadzībām. Ņemot vērā rādītāja specifisko raksturu un ierobežoto piemērojamību projektu portfelī, turpmāk būtu izvērtējama tā aktualitāte un nepieciešamība HP VINPI rādītāju kopā.

	VINPI_16 Uz tīmekļvietnes un mobilajās ierīcēm izmantojamu  pakalpojumu, t.sk. civilās aizsardzības informācijas pakalpojumu, kas atbilst personu ar dažādiem funkcionēšanas ierobežojumiem vajadzībām, skaits

	1. Rādītāja būtība
	VINPI_16 mēra digitālo pakalpojumu skaitu (tīmekļvietnēs un mobilajās ierīcēs izmantojami pakalpojumi, t. sk. civilās aizsardzības informācijas pakalpojumi), kas atbilst personu ar dažādiem funkcionēšanas ierobežojumiem vajadzībām. Rādītājs skaita pakalpojumus, nevis projektus — vienā projektā var būt vairāki skaitāmi pakalpojumi (piem., karte, rezervēšana, pieteikšanās, statusa izsekošana u. c.).


	[bookmark: _Hlk224558212]2. Rādītāja izmantošana un sasniegtā vērtība

	[bookmark: _Hlk224557658]Rādītājs noteikts: 7 projektos jeb 0.3% no kopumā īstenotajiem 2192 ERAF/KF/TPF projektiem (1.2.3.6.; 1.3.1.1.; 4.2.2.11.; 5.1.1.4.; 6.1.1.2. SAMP)
Sasniegtā vērtība: 0
Metodiska piezīme: vērtības tiks iesniegtas projekta noslēgumā (tikai par faktiski pabeigtām darbībām), tāpēc “0” vidusposmā neatspoguļo progresu, bet gan ziņošanas loģiku.

	3. Rādītāja rezultātu interpretācijas riski

	· “Pakalpojuma” vienības definīcijas risks: bez vienotas definīcijas projekti var ziņot nesalīdzināmi: viens ziņo “platforma = 1 pakalpojums”, cits ziņo “platformas 7 moduļi = 7 pakalpojumi”. 
· Pierādāmības risks (“ievēro principu” vai “atbilst prasībām”): projektu aprakstos dominē apņemšanās (“tiks ievērots princips”, “tiks pielāgots”), bet rādītāja skaitīšanai noslēgumā būs nepieciešami pierādāmi rezultāti (atbilstības pārbaude, audits, testēšana).


	4. Projektu piemēri, kas veido rādītāja sasniegumu

	Šobrīd rādītāja sasniegums formāli vēl nav fiksēts (0), taču projektu apraksti iezīmē potenciālo ieguldījumu, kas noslēgumā var veidot rādītāja vērtību:
· “Pierīgas tūrisma sadarbības tīkls” (1.2.3.6/2/24/A/009). Plānoti būtiski uzlabojumi www.exitriga.lv un jaunai rezervēšanas platformai, lai tūrisma informācija būtu pieejama cilvēkiem ar invaliditāti (vairāki sensorie kanāli) un kartē tiktu norādīta objektu pieejamība dažādām grupām. Potenciāli skaitāmi “pakalpojumi”: piekļūstama tīmekļvietne, piekļūstama interaktīvā karte, piekļūstama rezervēšana (ja funkcionalitāte definēta kā pakalpojums).
· “Vienotā būves datu reģistrācijas procesa transformācija” (1.3.1.1/1/25/I/003). Projektā plānots pielāgot pakalpojumus un informāciju cilvēkiem ar funkcionāliem traucējumiem un arī cilvēkiem bez digitālajām pamatprasmēm, izmantojot scenāriju analīzi (ar inovāciju sprintu paralēli). Potenciāli skaitāmi pakalpojumi: reģistrācijas iesniegšana, dokumentu iesniegšana, statusa pārbaude, paziņojumu saņemšana u. c. (atkarīgs no definīcijas/metodikas).
· “Digitālā dvīņa platformas izveide…” (5.1.1.4/1/24/I/008). Projektā uzsvērta e‑pakalpojumu/informācijas pielāgošana un atbilstība pieejamības standartiem (piem., WCAG), lai mazinātu digitālo plaisu. Potenciāli skaitāmi pakalpojumi: atsevišķi pašvaldību e‑pakalpojumi platformā (ja tie ir identificējami kā atsevišķas lietotāja funkcijas ar rezultātu).

	5. Invaliditātes dimensijas analīze

	Pozitīvi, ka VINPI_16 formulējumā un projektu aprakstos parādās plašāka pieeja: ne tikai “invaliditāte”, bet arī cilvēki bez digitālajām pamatprasmēm (tas cieši saistīts ar kognitīvo un lietojamības dimensiju).
Galvenais fokuss uz funkcionēšanas ierobežojumu veidiem un atbilstošiem pielāgojumiem, ko VINPI_16 būtu jāaptver praksē:
· Redzes traucējumi: savietojamība ar ekrānlasītāju, kontrasts, klaviatūras navigācija, alternatīvais teksts, strukturēts saturs.
· Dzirdes traucējumi: subtitri/teksta alternatīvas audio saturam, vizuāli paziņojumi, skaidri statusi/uznirstošie paziņojumi.
· Kustību traucējumi: navigācija bez precīzas peles, pietiekami lieli klikšķa laukumi, loģiski soļi, kļūdu labošana bez sarežģītām darbībām.
· Uztveres/garīga rakstura traucējumi un zemas digitālās prasmes: vienkārša valoda, konsekventa lietotāja plūsma, maz “kognitīvo slazdu”, skaidri norādījumi, palīdzība/konsultācijas kanāli.


	VINPI_17 Veikto vides un informācijas piekļūstamības pašnovērtējumu skaits

	1. Rādītāja būtība
	Rādītājs VINPI_17 mēra veikto vides un informācijas piekļūstamības pašnovērtējumu skaitu projektā, t. i., cik reizes projekta īstenošanas laikā tiek novērtēta objekta/ēkas/infrastruktūras vienības atbilstība piekļūstamības prasībām. Rādītājs fiksē pārbaudāmu soli piekļūstamības nodrošināšanā gan projektēšanas posmā, gan pirms nodošanas ekspluatācijā, kā arī veicina sistemātisku pārbaudi, nevis pieņēmumu, ka piekļūstamība ir nodrošināta “pati par sevi”. Lai gan VINPI_17 ir kvantitatīvs (skaits), tas netieši atspoguļo arī kvalitatīvu saturu, ja pašnovērtējumam ir noteikti minimālie kritēriji, piemēram, pašnovērtējumā sasniegto punktu skaits nav zemāks par 8 (sasniedzams punktu slieksnis).
Vides un informācijas piekļūstamības pašnovērtējuma anketa[footnoteRef:15] (turpmāk – anketa) ir izstrādāta ar mērķi palielināt sabiedrībai piekļūstamo pakalpojumu un publisko ēku skaitu un sniegt atbalstu infrastruktūras attīstības projektu īstenotājiem. Pašnovērtējuma anketa ļauj novērtēt, vai vide un informācija ir veidota atbilstoši būvnormatīvos noteiktajām vides piekļūstamības prasībām un iekļaujoša dizaina principiem un vai vide ir piekļūstama visām sabiedrības grupām, tostarp personām ar invaliditāti. Atbilstoši anketai, piekļūstamība tiek novērtēta ar punktiem: 0-5 punkti – objekts ir nepiekļūstams, 6-7 punkti – daļēji piekļūstams, 8-10 – piekļūstams. [15:  https://www.lm.gov.lv/lv/vides-un-informacijas-pieklustamibas-pasnovertejums 
] 



	2. Rādītāja izmantošana un sasniegtā vērtība

	[bookmark: _Hlk225166389]Rādītājs noteikts: 80 projektos jeb 3,6 % no kopumā īstenotajiem 2192 ERAF/KF/TPF projektiem (2.2.3.2.; 2.2.3.3.; 4.1.1.1.; 4.1.1.3.; 4.1.1.5.; 4.2.1.3.; 4.2.1.5.; 4.2.1.6.; 4.2.1.7.; 4.2.1.8.; 4.3.1.2.; 4.3.1.3.; 4.3.5.1.; 5.1.1.4.; 5.1.1.6.; 5.2.1.1. SAMP).
Sasniegtā vērtība: 6.
Metodiska piezīme: vērtības tiks iesniegtas projekta noslēgumā (tikai par faktiski pabeigtām darbībām), tāpēc “0” vidusposmā neatspoguļo progresu, bet gan ziņošanas loģiku. 

	3. Rādītāja rezultātu interpretācijas riski

	· VINPI_17 skaita pašnovērtējumus, bet pats skaits negarantē ka pašnovērtējums ir veikts korekti, ar pierādījumiem, ka piekļūstamības ekspertu ieteikumi ir ieviesti (pašnovērtējums var palikt kā formalitāte).
· Atsevišķos projektos (piemēram, 4.3.1.2/1/24/I/001, 4.2.1.7/1/23/A/012)  specifiskā darbība “Vides un informācijas piekļūstamības pašnovērtējums” ir nekorekti pievienota katrai projekta darbībai, t.sk. arī “Projekta vadībai”. Tas palielina rādītāja izmantošanas apjomu, taču praksē tam nav pienesuma. 

	4. Projektu piemēri, kas veido rādītāja sasniegumu

	Šobrīd rādītāja “sasniegums” formāli vēl nav fiksēts (0), taču projektu apraksti iezīmē potenciālo ieguldījumu, kas noslēgumā var veidot rādītāja vērtību:
· “Psihiskās veselības ārstniecības iestāžu infrastruktūras attīstība” (4.1.1.1/3/24/I/001 ) – paredzēts pašnovērtējums projektēšanas laikā un pirms nodošanas ekspluatācijā publiskajai infrastruktūrai; noteikts slieksnis (punkti ≥ 8) un atsauce uz LM metodiku. Pašnovērtējums kā obligāts posms projektēšanā + pirms ekspluatācijas
· “Ģimeniskai videi pietuvinātu pakalpojumu infrastruktūras izveide bērniem ar smagiem un ļoti smagiem funkcionāliem traucējumiem” (4.3.1.2/1/24/I/001) – plānota vērtība 10, t. i., pašnovērtējums tiks veikts 10 objektos. Šeit rādītājs “strādā” kā pārvaldības instruments portfelim ar vairākiem objektiem. Pašnovērtējums ir paredzēts kā objektu kopas pārklājums (“x objektos”).
· “Pirmsskolas izglītības iestādes būvniecība Tīrainē, Mārupes novadā” (4.2.1.7/1/23/A/006) – pieteikumā pievienota aizpildīta piekļūstamības anketa, iegūtais vērtējums 9. Tas norāda uz labu praksi: piekļūstamība tiek integrēta jau agrīni, nevis tikai nobeigumā. Pašnovērtējums tiks veikts jau pieteikuma stadijā (pierādījums par piekļūstamības risinājumiem).


	5. Invaliditātes dimensijas analīze

	VINPI_17 pēc būtības ir tieši saistīts ar invaliditātes dimensiju, jo vides un informācijas piekļūstamība ir priekšnosacījums personu ar funkcionēšanas ierobežojumiem vienlīdzīgai līdzdalībai.
VINPI_17 rādītājs ir īpaši kritisks:  
· iestādēm, kurās uzturas bērni ar smagiem/ļoti smagiem funkcionāliem traucējumiem (4.3.1.2. SAMP): šeit piekļūstamība ir pakalpojuma piekļūstamības un lietojamības galvenais nosacījums;
· psihiskās veselības ārstniecības iestādēm (4.1.1.1.SAMP): papildus fiziskajai piekļūstamībai bieži būtiski ir arī sensorie, kognitīvie un psihoemocionālie aspekti (orientēšanās, pārslogošanas mazināšana, informācijas saprotamība).
Riski invaliditātes dimensijā:
Ja pašnovērtējums ir veikts formāli, var nepamanīt cilvēku ar redzes, dzirdes, garīga rakstura funkcionēšanas ierobežojumiem, piemēram: 
· cilvēkiem ar redzes/dzirdes traucējumiem (informācijas piekļūstamība, norādes, akustika);
· cilvēkiem ar intelektuālās attīstības traucējumiem vai kognitīviem traucējumiem (vienkāršā valoda, piktogrammas, loģiska plūsma);
· cilvēkiem ar psihosociāliem traucējumiem (vides pārskatāmība, mazināta sensorā slodze, drošības risinājumi bez stigmatizācijas).

	VINPI_18 Konsultatīva rakstura pasākumu par būvētās vides, informācijas un tehnoloģiju un to risinājumu  piekļūstamību personām ar dažādiem funkcionēšanas ierobežojumiem skaits

	1. Rādītāja būtība
	VINPI_18 mēra vides un informācijas piekļūstamības ekspertu konsultāciju (konsultatīva rakstura pasākumu) skaitu par būvētās vides, informācijas un tehnoloģiju (un to risinājumu) piekļūstamību personām ar dažādiem funkcionēšanas ierobežojumiem.

	2. Rādītāja izmantošana un sasniegtā vērtība

	Rādītājs noteikts: 151 projektos jeb 6,9 % no kopumā īstenotajiem 2192 ERAF/KF/TPF projektiem (SAMP [footnoteRef:16]) [16:  1.3.1.1., 2.1.1.5., 2.1.3.1., 2.2.3.2., 2.3.1.3., 3.1.1.2., 4.1.1.4., 4.2.1.2., 4.2.1.3., 4.2.1.5., 4.2.1.6., 4.2.1.7., 4.2.1.8., 4.3.1.2., 4.3.1.3., 4.3.1.5., 4.3.5.1., 5.1.1.1., 5.1.1.3., 5.1.1.4., 6.1.1.3., 6.1.1.7.] 

Sasniegtais rezultāts: 38 konsultatīva rakstura pasākumi.
Metodiskā piezīme: vērtības tiek iesniegtas projekta noslēgumā, par faktiski pabeigtām darbībām.

	4. Rādītāja rezultātu interpretācijas riski

	· Konsultatīvam pasākumam ir neviennozīmīga definīcija - vienā projektā “pasākums” var būt 2h konsultācija, citā – pilns audits + atzinums + autoruzraudzības konsultācijas. 
· [bookmark: _Hlk225493886]Formāla plānošana bez izpildes (deklaratīva atbilstība) - daļēji neatbilstošie piemēri rāda risku, ka konsultācijas tiek minētas “ja būs vajadzība”. Tas palielina plānu, bet nedod rezultātu.
· VINPI_18 ir kvantitatīvs rādītājs, bet tā kvalitāti parāda konsultāciju saturs, piemēram, vai konsultācijas rekomendācijas tika ieviestas, vai tās bija kvalitatīvas, vai tika iesaistīti lietotāji/organizācijas.

	5. Projektu piemēri, kas veido rādītāja sasniegumu

	· “Publiskās ārtelpas attīstība Rēzeknes novada Ančupānu kartodromā” (5.1.1.3/1/23/A/026). Konsultācijas tiek piesaistītas projektēšanas un būvniecības gaitā, lai pielāgotu vidi un nodrošinātu vienlīdzīgas iespējas. Personām ar funkcionēšanas ierobežojumiem. 
· “Daugavpils valstspilsētas pašvaldības dzīvokļu atjaunošana” (4.3.1.3/1/24/A/030). Pirms būvdarbiem piesaista vides un informācijas piekļūstamības ekspertu (apsekošana + konsultācijas). Projektā ir paredzēts pielāgot 8 dzīvokļus personām ar funkcionāliem traucējumiem (t.sk. redze, dzirde).
· “Purvu ekosistēmu atjaunošana ĪADT” (6.1.1.7/1/24/I/001) (potenciāli labā prakse). Piekļūstamības risinājumi projektā aptver dažādas piekļūstamības dimensijas, t.sk. kognitīvo/valodas piekļūstamību (vieglā valoda). Piekļūstamība projektā ir ieplānota kā atsevišķa projekta darbība ar visaptverošu pieeju: 
· fiziskā vide (ekotūrisma infrastruktūra);
· informācijas piekļūstamība;
· pasākumu piekļūstamība (telpas);
· ekspertu konsultācijas (vides piekļūstamība + vieglā valoda).
· “Klimata neitrāli risinājumi profesionālās izglītības iestādēs…” (2.1.1.5/1/24/I/001). Projektēšanas un būvniecības procesā paredzēta konsultācija par vides piekļūstamības pasākumiem. Konsultācija integrēta projektēšanas/būvniecības posmā (kritiski pareizais laiks).

	6. Invaliditātes dimensijas analīze

	Pozitīvās iezīmes apskatītajos piemēros: tiek skatīti dažādi funkcionēšanas ierobežojumi (piem., redze, dzirde, kustību un garīga rakstura funkcionēšanas ierobežojumi). Tādējādi tiek nodrošināta gan fiziskā (būvētā vide, infrastruktūra), gan informācijas/kognitīvā (vieglā valoda, informācijas saturs) piekļūstamība. Pozitīvi vērtējams arī tas, ka konsultācijas tiek plānotas pirms būvdarbiem (kritiski, jo pēc tam korekcijas ir dārgas un sarežģītas).
Biežākie vājie punkti: invaliditātes dimensija nereti tiek sašaurināta līdz “rampai/liftam”, mazāk pievēršot uzmanību kontrastiem, apgaismojumam, navigācijai, akustikai, indukcijas cilpām un kognitīvai piekļūstamībai (piktogrammas, norādes). 


Galvenās atziņas par ERAF, KF un TPF rādītājiem
1. ERAF, KF un TPF rādītāji galvenokārt raksturo horizontālā principa integrēšanu infrastruktūrā un pakalpojumu vidē, īpašu uzmanību pievēršot fiziskajai un digitālajai piekļūstamībai.
2. Lielākais ieguldījums vērojams invaliditātes dimensijā, jo rādītāji sekmē piekļūstamu ēku, publisko telpu, digitālo pakalpojumu un informācijas risinājumu attīstību, vienlaikus uzlabojot piekļūstamību arī citām sabiedrības grupām.
3. Dzimumu līdztiesības dimensijā ietekme pārsvarā ir netieša, uzlabojot drošību, mobilitāti un piekļuvi pakalpojumiem grupām, kurās aprūpes pienākumus statistiski biežāk uzņemas sievietes, kā arī mazinot šķēršļus līdzdalībai izglītībā, nodarbinātībā un sabiedriskajā dzīvē.
4. Diskriminācijas novēršanas un iekļaušanas dimensijā rādītāji veicina universālā dizaina principu ieviešanu un pakalpojumu pieejamību plašam sabiedrības lokam, tādējādi mazinot vides radītos šķēršļus dažādām iedzīvotāju grupām.
5. Vairāku rādītāju sasniegtās vērtības šobrīd vēl nesniedz pilnīgu priekšstatu par progresu, jo būtiska daļa projektu atrodas īstenošanas stadijā un rezultāti tiks uzskaitīti perioda vēlākajos posmos.
6. Rādītāju sistēmas kvalitāti turpmāk jābalsta uz vienotu interpretāciju, īpaši attiecībā uz digitālās piekļūstamības, pašnovērtējumu un aprakstoša rakstura rādītāju uzskaiti, lai nodrošinātu salīdzināmus un ticami interpretējamus rezultātus plānošanas perioda noslēgumā.
7. Horizontālā principa rādītāju sistēma ciešāk sasaistāma ar Programmas rezultātu un iznākuma rādītājiem. Tomēr daļa rādītāju, kas vērtē vides un pakalpojumu piekļūstamību, tiek uzkrāti paralēli Programmas rādītājiem, radot papildu administratīvo slogu un datu dublēšanos (piemēram, VINPI_12, VINPI_13, VINPI_14, VINPI_15, VINPI_16). Tādēļ nākamajā plānošanas periodā būtu vērtējama rādītāju sistēmas optimizācija, pēc iespējas integrējot HP aspektus Programmas pamatrādītājos kā neatņemamu investīciju kvalitātes sastāvdaļu.

